Mahu 'Senjata Lelaki' Anda Lebih Power & Mantap, Cara Mudah Dengan Buat Urutan Jelqing!

Anda tahu tak apa itu urutan jelqing? Mari kami kongsikan maklumat ini untuk anda.

Penulis yakin kemampuan dan kekuatan ‘senjata lelaki’ iaitu zakar adalah satu aset yang paling bernilai buat semua kaum Adam di luar sana.

Selain saiz yang besar,
ereksi yang lama
 serta ejakulasi yang lambat juga pasti diimpikan mereka terutamanya yang bernama suami.

Disebabkan itu, pelbagai kaedah tidak kira moden atau tradisional akan dilakukan oleh kaum Adam demi mencapai impian mereka ini.

Antara yang paling popular adalah urutan jelqing! Namun ada yang kata ia boleh dan perlu dilakukan dengan
bantuan sapuan aloe vera
?

Jom sama-sama kita ikuti artikel ini untuk tahu dengan lebih mendalam lagi.

Untuk mendapatkan lebih banyak info tentang Kesihatan Lelaki, sila dapatkannya
di sini.

Apa itu urutan jelqing?

Sebelum itu, adalah wajar untuk kita semua tahu tentang definisi perkara ini terlebih dahulu.

Buat anda yang mungkin belum tahu, urutan jelqing adalah salah satu daripada teknik urut zakar yang paling popular dan melibatkan urutan serta regangan alat sulit lelaki (mirip seperti beronani).

Urutan ini sebenarnya akan mengakibatkan kekoyakan skala mikro pada tisu dalaman zakar agar pengaliran dan peredaran darah yang kaya dengan nutrien dapat dilancarkan dengan lebih baik.

Kesannya, ia mungkin dapat membantu alat kemaluan lelaki mengalami
ereksi dan ejakulasi yang lebih hebat
!

Ia dilakukan dengan cara membuat tangan anda seperti tanda jari ‘OK’ dan masukkan zakar anda di tengahnya.

Perkara penting untuk kalian ingat adalah ia hanyalah sekadar urutan dan tidak perlu disudahi dengan melancap.

Bagaimana cara urutan jelqing?

Seperti mana yang kami telah nyatakan di atas tadi, cara melakukannya adalah
seakan sama seperti beronani
 tapi tidak disudahi dengan pancutan air mani.

Buat anda yang mungkin mahu mencubanya, berikut adalah rutin yang kalian perlu praktikkan:

Sapu cecair pelincir yang berasaskan air pada zakar anda.

Bentuk tangan anda menggunakan jari telunjuk dan ibu jari (tanda jari ‘OK’).

Genggam zakar anda di bahagian yang paling dekat dengan perut (tunjang zakar).

Urut zakar anda perlahan-lahan dari bahagian pangkal hingga ke hujung zakar dan ulanginya.

Guna kedua-dua belah tangan agar risiko zakar bengkok dapat dielakkan.

Buat anda yang tertanya-tanya, teknik urutan jelqing ini adalah sangat bagus untuk dipraktikkan terutamanya buat mereka yang mengalami masalah tewas awal di kamar tidur.

Jangan salah sangka ia sebagai satu tabiat yang buruk pula kerana ia adalah sekadar satu urutan atau senaman dan bukannya
menyerupai perbuatan melancap yang banyak mudarat
.

Pun begitu, para doktor mungkin akan menasihati anda untuk mengelakkannya ekoran terdapat risiko kerosakan struktur dalam tisu-tisu zakar jika ia dilakukan dengan cara yang salah.

Justeru sila dapatkan pandangan pakar perubatan terlebih dahulu jika anda ingin cuba melakukannya okay!

Bolehkah ia dilakukan dengan bantuan sapuan aloe vera?

Baiklah, sekarang kita semua sudah tahu bahawa perbuatan ini mungkin berkesan membuat zakar menjadi lebih hebat namun ada risikonya yang tersendiri.

Berbalik kepada persoalan utama artikel ini iaitu bolehkah ia dilakukan dengan bantuan sapuan aloe vera?

Seperti yang kami katakan di atas tadi, urutan jelqing ini perlu dimulakan dengan menyapukan cecair pelincir terlebih dahulu.

Cecair pelincir yang dimaksudkan adalah berupa air atau minyak yang biasa digunakan sebagai pelincir ketika hubungan seks.

Ini bermakna segala jenis pelincir yang selamat seperti minyak lintah atau minyak belacak; ini antara jenis pelincir yang terbaik.

Bagaimana pula dengan aloe vera? Ya,
ia memang mempunyai banyak khasiat terhadap kesihatan tubuh badan kita
!

Jawapannya adalah mungkin boleh, kerana gel aloe vera yang asli adalah selamat untuk digunakan sebagai pelincir penetrasi zakar ke dalam faraj ketika hubungan seks.

Pun begitu, sehingga kini masih belum ada kajian yang mengatakan anda boleh dan perlu melakukan urutan jelqing dengan bantuan sapuan lidah buaya ini.

Urutan zakar adalah sesuatu yang penting?

Sebenarnya, urutan zakar seperti jelqing ini adalah salah satu alternatif yang mungkin boleh dicuba untuk membantu tahap kesihatan dan kekuatan zakar anda.

Namun ia tidak sewajarnya dijadikan pilihan utama kerana terdapat risiko yang tersembunyi jika anda salah cara melakukannya.

Antara perkara yang boleh berlaku adalah kekoyakan dan kerosakan tisu-tisu yang terdapat di dalam zakar lelaki.

Disebabkan itu, pakar selalunya akan menyarankan anda untuk beralih kepada cara perubatan yang moden sahaja.

Antara kaedah yang paling popular disarankan oleh doktor jika ada lelaki yang mengadu mempunyai masalah alat sulit adalah dengan pengambilan ubatan sildenafil.

Untuk pengetahuan anda, ia adalah sejenis ubatan yang mampu melancarkan aliran darah pada zakar sekali gus menyelesaikan masalah ereksi lemah atau ejakulasi pramatang.

Dalam pada itu, ia juga adalah salah satu alternatif terbaik buat mereka yang ada masalah mati pucuk.

Adakah anda ingin cuba urutan jelqing menggunakan aloe vera? Boleh, tapi sila berkonsultasi dengan doktor dulu ya!


Persediaan Anak Ke Sekolah Yang Patut Anda Lakukan, Dari Aspek Fizikal & Emosi

Anak masuk sekolah adalah tempoh yang boleh mendatangkan debaran pada ibu bapa. Tapi sebelum itu, ada beberapa persediaan pergi ke sekolah yang perlu dilakukan.

Jom ambil tahu mengenai persiapan fizikal dan perubahan emosi anak yang perlu dititikberatkan oleh ibu bapa.

Untuk mendapatkan lebih banyak info tentang Budak Tadika, sila dapatkannya
di sini.

Pakaian, beg galas & barangan keperluan masuk sekolah

Apabila bercakap mengenai masuk sekolah, pasti akan terbayang
segala persiapan dan persediaan untuk anak.

Bermula daripada pakaian, beg sekolah sehinggalah barangan keperluan harian seperti alat tulis.

Untuk anak yang pertama kali pergi ke sekolah, pasti baju baharu akan dapat memberikan keyakinan dan kegembiraan.

Sementara itu, anak yang akan memasuki prasekolah
, mungkin tidak perlu beg dengan saiz terlalu besar.

Ini kerana kebanyakan prasekolah atau tadika akan menyediakan tempat untuk menyimpan peralatan.

Pun begitu, anak yang bakal memasuki pendaftaran tahun 1, saiz beg haruslah bersesuaian dengan keperluan dan keadaan mereka.

Selain itu, membeli barangan keperluan harian seperti alat tulis pastinya perkara yang menggembirakan anak-anak.

Ini sudah tentu kerana kepelbagaian pilihan, warna dan rekaan yang mendatangkan keterujaan mereka.

Masuk sekolah: Perubahan emosi

Apabila anak masuk sekolah, ia bukan sekadar memerlukan persediaan fizikal semata-mata. Namun, ia turut melibatkan perubahan emosi si anak.

Apatah lagi apabila anak mengatakan tidak mahu ke sekolah.

Pastinya ia sedikit sebanyak menyebabkan kegusaran buat anda sebagai ibu bapa.

Jadi, bagaimana perlu anda mengharunginya?

Berikut beberapa petua yang boleh dicuba sebagai persediaan untuk menghadapi peralihan besar ini:

#Elakkan topik pergi ke sekolah terlalu awal

Memaklumkan anak bahawa mereka akan masuk sekolah terlalu awal adalah tidak disarankan.

Melainkan anak anda sememangnya sudah menunjukkan rasa keterujaan untuk ke sekolah, maka tiada masalah untuk memberitahu mereka.

Jika sebaliknya, tempoh yang disarankan adalah 1 atau 2 minggu sebelum sekolah dibuka.

#Sekolah baharu

Jika anak akan memasuki sekolah baharu, mungkin anda boleh membawa mereka untuk melawat atau menjelajah kawasan sekitarnya.

Ia boleh membantu mengurangkan rasa takut atau berdebar dalam diri anak. Ini sekali gus membolehkan mereka untuk membiasakan diri.

#Rakan sekelas

Jika anak mempunyai rasa cemas, apa kata anda aturkan masa
 untuk anak bermain dengan rakan sekelasnya?

Ia sekurang-kurangnya boleh membantu mereka untuk menjalinkan hubungan persahabatan. Jadi kuranglah sedikit rasa cemas apabila anak masuk sekolah nanti.

#Akui dan normalkan ketakutan anak

Apabila anak berada dalam keadaan takut atau cemas, mereka pasti akan memandang ke arah anda, bukan?

Jika ia berlaku, respons anda akan memberikan kesan kepada mereka.

Ini bermakna, jika anda kekal tenang dan meyakinkan mereka, ia cenderung dapat membina keyakinan dalam diri anak.

Sebaliknya, sekiranya anda sendiri berasa cemas, secara tidak langsung ia akan membuatkan anak lebih takut.

#Hindari gunakan sekolah sebagai alasan

Anda pasti pernah menggunakan ayat seperti “Kalau Husna nak cepat sihat dan bermain di taman permainan, kena makan ubat”, betul tak?

Tetapi dalam situasi anak bakal pergi ke sekolah, ia tidak disarankan.

Jadi anda tidak digalakkan untuk menggunakan sekolah sebagai alasan.

Masuk sekolah #Ingatkan mengenai kejayaan terdahulu

Seandainya anak gementar, ceritakan kembali kisah lalu yang pada akhirnya mendatangkan pengakhiran yang baik.

Sebagai contoh, jika anak akan melalui pendaftaran darjah 1, ingatkan bagaimana mereka berjaya mengharungi sesi prasekolah sebelum ini.

Yakinkan mereka pasti boleh melalui sekali lagi!

#Perkara istimewa

Jika anak tidak mahu pergi ke sekolah disebabkan kebimbangan tertentu, seperti cemburu adik boleh bermain di rumah, anda mungkin boleh fikirkan beberapa perkara istimewa.

Contohnya, bagaimana anak akan dapat meluangkan masa bersama anda dalam perjalanan pergi dan balik sekolah nanti.

#Lambaian hari pertama pergi ke sekolah

Ini antara perkara yang paling perlu dielakkan apabila menghantar anak, terutamanya pada hari pertama masuk sekolah.

Hindari daripada menunggu anak di pintu selepas menghantar mereka ke kelas
. Jika anda berbuat demikian, mereka akan sukar membiasakan diri.

Jadi sebaik sahaja anak sudah selamat masuk ke kelas, berikan lambaian selamat tinggal dan terus berlalu pergi.

Rutin harian pergi ke sekolah

Bagaimana pula dengan perubahan rutin harian? Ini panduan untuk anda.

Memulakan rutin

Perubahan rutin harian adalah yang paling mencabar apabila anak mula pergi ke sekolah.

Jika sebelum ini anak boleh bangun lewat di waktu pagi, maka semestinya ia
 merupakan cabaran buat ibu bapa.

Bukan itu sahaja, adakalanya ia mungkin menguji kesabaran anda.

Strategi yang terbaik dalam membiasakan diri anak dengan peralihan waktu ini adalah dengan berpegang pada jadual harian terdahulu dalam kebanyakan aspek.

Sebagai contoh, tiada perubahan bagi waktu bermain dan masa makan malam bersama keluarga.

Program selepas sekolah

Bagaimana pula aktiviti selepas sekolah seperti
kelas karate atau berenang?

Ia sememangnya dapat memenuhi masa terluang anak selepas masuk sekolah. Tetapi sebaiknya dapatkan dahulu jadual harian sesi persekolahan anak.

Jika anak bersedia untuk mengikuti sebarang kelas, maka tiada salah untuk mendaftarkan mereka.

Pun begitu, pastikan mereka juga mempunyai masa rehat. Keletihan yang melampau tidak bagus untuk anak.

Sekiranya anak akan
dihantar ke pusat jagaan
selepas sesi persekolahan, pastikan tempat pilihan itu menyediakan semua kemudahan yang diperlukan.


Bolehkah Pesakit Hati Kronik Berpuasa?

Penyakit hati kronik ialah masalah kesihatan yang menjejaskan hati dan mempunyai potensi untuk menyebabkan kerosakan jangka panjang pada hati jika tidak dirawat. Ini termasuklah jangkitan, penyakit yang disebabkan oleh sistem imun, penyakit metabolik, dan keadaan yang diwarisi.

Jenis Penyakit Hati Kronik

Antara penyakit hati kronik adalah penyakit hati alkoholik, hepatitis B, hepatitis C, penyakit
fatty liver
, penyakit hati autoimun, penyakit hati metabolik dan diwarisi.
Fatty liver
 adalah satu penyakit hati bercirikan pengumpulan sel lemak di hati.
Fatty Liver
merupakan satu spektrum penyakit hati.

Terdapat pelbagai jenis penyakit hati. Tetapi tidak kira jenis penyakit hati kronik yang anda miliki, kerosakan pada hati anda mungkin akan berkembang dengan cara yang sama. Sama ada hati anda dijangkiti virus, kecederaan oleh bahan kimia, atau di bawah serangan daripada sistem imun sendiri, kesan buruk yang sama akan berlaku – bahawa hati anda akan rosak sehingga tidak lagi dapat berfungsi.

Contohnya, dalam pesakit
fatty liver
, masalah hati mungkin akan berkembang seperti berikut:

pengumpulan sel lemak di hati sahaja (steatosis)

dengan tanda-tanda kecederaan sel hati (steatohepatitis) dan

juga dengan proses pemparutan hati separa (fibrosis) dan

akhirnya boleh membawa kepada peringkat sirosis.

Sirosis boleh didefinisikan sebagai proses penghasilan parut pada tahap yang kuat di hati berpunca dari pelbagai sebab dan seterusnya menyebabkan pengurangan fungsi hati dan juga kanser hati atau hepatoma.

Boleh Berpuasa atau Tidak?

Berpuasa sewaktu sedang mengidap suatu penyakit tentu tidak boleh dilakukan secara sebarangan, terdapat hal yang perlu diawasi. Termasuklah dalam penyakit hati, terdapat keadaan tertentu yang membuat pengidapnya tidak dianjurkan untuk berpuasa.

Secara umum, puasa boleh menyebabkan penurunan berat badan dan kadangkala keadaan ini patut dielakkan dalam yang sedang mengalami masalah dengan organ hatinya. Puasa pada penyakit hati yang lanjut boleh menyebabkan penurunan berat badan namun tidak ada pengaruh buruk terhadap fungsi hati yang baik. Dalam keadaan tertentu, penurunan berat badan sebenarnya menguntungkan bagi proses penyembuhan. Dalam jangkitan hepatitis C contohnya, pengubatan lebih susah jika pesakit bertubuh gempal. Jika sepanjang puasa mengalami penurunan berat badan, ini dapat membantu proses penyembuhan.

Pesakit dengan penyakit hati secara amnya dibahagikan kepada tiga kumpulan. Kumpulan pertama adalah pesakit yang mengalami keradangan kronik hati kerana Hepatitis B, Hepatitis C atau penyakit hati kronik yang lain. Kumpulan pesakit ini biasanya dapat berpuasa, terutamanya dalam kes-kes dimana terdapat kewujudan enzim semula jadi dalam hati. Walau bagaimanapun, puasa perlu dilakukan dengan rawatan yang betul seperti yang ditentukan oleh doktor.

Kumpulan kedua adalah pesakit dengan sirosis dengan fungsi hati normal. Pesakit ini biasanya boleh berpuasa, dengan syarat mereka tidak mengalami sebarang komplikasi. Kumpulan ketiga termasuk pesakit dengan sirosis yang lebih teruk. Pesakit-pesakit ini umumnya tidak dapat berpuasa kerana terapi yang diperlukan.

Pesakit yang mempunyai simptom berikut tidak digalakkan untuk berpuasa:

asites

koma hepatik

muntah darah

fibrosis peringkat akhir

pesakit yang berisiko tinggi untuk gula dalam darah rendah

jaundis (kuning)

pengumpulan cecair dalam perut

kaki membengkak

sirosis


Mengapa Senaman Penting untuk Wanita Hamil?

Majoriti wanita mengetahui bahawa diet yang sihat perlu diamalkan ketika kehamilan. Namun ramai yang tidak mengetahui akan kepentingan senaman ketika hamil. Berikut merupakan 5 punca utama mengapa wanita hamil perlu melakukan senaman dalam rutin seharian mereka.

1. Meredakan sakit belakang

Sakit belakang ketika hamil berpunca daripada perubahan hormon di dalam badan wanita hamil. Berbanding pengambilan ubat-ubatan sebagai rawatan utama, senaman lebih disarankan. Senaman seperti
core twist, wall squat
dan
 pelvic tilts
 mampu menguatkan otot belakang dan paha anda sekaligus mengurangkan risiko mengalami sakit belakang.

2. Mengurangkan risiko komplikasi kehamilan

Menurut kajian yang diterbitkan pada 2015 oleh
International Journal of Obstetrics and Diabetes,
senaman seperti berjalan kaki sekurang-kurangnya 5 jam dalam satu minggu mampu mengurangkan risiko wanita hamil mengalami
gestational diabetes
 atau diabetes ketika hamil. Jika anda mampu mengekalkan rutin senaman seharian, ia juga akan menurunkan risiko anda menghadapi kondisi ini.

Senaman juga mampu mengurangkan risiko wanita hamil mengalami tekanan darah tinggi atau perlu melakukan episiotomi, kelahiran dibantu, pembedahan caesarean atau kelahiran bayi terlebih berat (bayi yang mempunyai berat badan melebihi 4.5 kg).

3. Menghalang masalah sembelit

Peningkatan tahap progesterone semasa kehamilan akan menyebabkan pergerakan otot pencernaan menjadi terhad lalu menyebabkan sembelit. Dengan memastikan latihan dan senaman yang konsisten, sistem perncernaan anda akan kekal aktif dan berfungsi dengan baik.

4. Membuat anda kelihatan dan rasa lebih baik

Aktiviti senaman dapat membantu anda meningkatkan kualiti tidur, melancarkan perjalanan darah ke kulit serta merangsang badan anda menghasilkan endorfin iaitu bahan kimia semulajadi yang berfungsi mencetuskan emosi positif sekaligus menghalang depresi dan stres.

Wanita hamil yang melakukan senaman ketika hamil juga mampu mengawal berat badan mereka dalam lingkungan yang disarankan. Hasilnya, anda tidak akan berdepan sebarang isu berkaitan tubuh badan anda. Ini sekaligus dapat membuatkan anda kelihatan dan rasa lebih baik terhadap imej anda.

5. Menyediakan anda untuk melahirkan bayi

Semakin kuat dan sihat kondisi tubuh badan anda, lebih mudah untuk anda melalui proses melahirkan bayi. Ini kerana otot dan sistem kardiovaskular wanita hamil yang kuat dapat memberikan mereka lebih banyak stamina untuk mereka menolak bayi keluar selain mengurangkan keperluan mereka terhadap pengambilan ubat-ubatan. Sebagai tambahan, senaman juga membantu mempercepatkan tempoh pemulihan kesihatan serta penampilan fizikal anda.

Hello Health Group
 tidak menyediakan nasihat perubatan, diagnosis, atau rawatan.


Aduh, Kerap Sakit Belakang? Ini 5 Punca Mengapa Anda Sering Mengalaminya

Memahami punca mengapa anda mengalami sakit belakang adalah penting. Ini kerana satu jenis penyakit boleh membawa kepada beberapa jenis sakit yang lain dan menyebabkan rantaian masalah di seluruh sistem badan.

Apabila seorang pesakit datang kepada doktor mengadu sakit belakang, kebiasaannya pendekatan yang diambil ialah mendiagnosis terlebih dahulu sebelum rawatan sebenar dilakukan.

Berbanding menggunakan pemeriksaan yang lebih khusus untuk mendiagnosis pesakit, doktor juga mula menggunakan algoritma rawatan khusus.

Pesakit harus didiagnosis dengan betul untuk melihat dengan tepat apa yang menyebabkan sakit tersebut. Walaupun sebab awalnya boleh berbeza-beza, kebanyakan manifestasi ini adalah disebabkan oleh salah satu dari lima masalah berikut:

Otot kejang

Sakit sendi facet

Cakera membonjol

Sakit diskogenik (berpunca dari cakera)

Sakit sendi sakroiliak

Sakit belakang badan – kekejangan otot

Otot kejang adalah penyebab paling biasa berlaku. Ia merangkumi lebih 95% dari kes yang biasa terjadi. Ini berlaku apabila seseorang individu itu terlebih menggunakan otot belakang.

Kekejangan disusuli rasa sakit adalah tanda amaran daripada badan dan tidak boleh dihiraukan. Mujurlah sakit belakang dari kekejangan otot ringan bertindak balas dengan baik terhadap rawatan simptomatik dan kebiasaannya hilang dengan segera tanpa masalah lanjut.

Walau bagaimanapun,
sesetengah otot kejang tidak hilang dengan mudah.
 Bagi ramai orang, kekejangan otot adalah hanya permulaan kepada masalah yang lebih besar. Berterusan dalam keadaan kejang boleh mencederakan otot terbabit dan membawa kepada sakit belakang kronik.

Jika kekejangan tersebut berkekalan lebih dari beberapa minggu, anda perlu pertimbangkan adakah sakit yang anda rasa itu benar-benar dari otot atau sebenarnya otot tersebut sedang melindungi sesuatu yang cedera.

Sakit sendi facet

Sakit sendi facet disebabkan oleh
keradangan
 pada sendi facet tulang belakang adalah sebab kedua paling kerap terjadi. Sendi facet ini fungsinya untuk menghubungkan sesama tulang belakang.

Bagi mereka yang mengalami sakit belakang kronik, sendi facet tersebut adalah tempat di mana kecederaan bermula dalam 90% dari keseluruhan kes menjadikannya penyebab paling kerap bagi sakit belakang. Sebab itulah pesakit yang mengalaminya harus mengambil tindakan segera bagi mengelakkan ia merebak.

Cakera membonjol

Cakera membonjol merujuk kepada bacaan MRI di mana cakera lembut yang berada di antara dua tulang belakang membonjol ke belakang, ke arah saluran saraf tunjang yang kebiasaannya menyebabkan rasa sakit.

Terdapat banyak variasi tetapi ia secara umumnya berlaku dan dirawat dengan cara yang sama. Cakera membonjol adalah penyebab sakit belakang kedua paling kerap didiagnosis.

Sementara itu, cakera membonjol menyebabkan rasa sakit pada urat saraf dan tisu berhampiran, sakit diskogenik berasal dari dalam cakera itu sendiri.

Memandangkan sakit tersebut datang dari dalam cakera, pesakit akan rasa kurang selesa semasa ingin bergerak.

Sakit diskogenik

Sakit diskogenik dirasai di pusat bahagian belakang dan ia boleh terkeliru dengan sakit sendi facet.

Seperti sakit sendi facet dan cakera membonjol, sakit diskogenik mungkin dirangsang oleh trauma tetapi sebab asalnya kerap berpunca dari ketidakstabilan dan
kelemahan otot.

Sakit sendi sakroiliak

Sakit sendi sakroiliak (atau sakit SI) berlaku di dalam sendi sakroiliak. Di sinilah di mana kolum spinal berhubung dengan pelvis.

Sendi terbabit dikelilingi oleh ligamen yang membuatkan sendi tersebut tidak bergerak.

Apabila tulang belakang tidak distabilkan dengan baik kerana otot yang lemah, maka badan akan mengimbanginya dengan
cara berjalan yang berbeza.

Berjalan dengan cara tersebut membantu menstabilkan tulang belakang tapi menyebabkan ligamen di sekeliling sendi SI mengejang dan meregang sehingga ia tidak boleh lagi memegang sendi tersebut dengan kukuh.

Sakit sendi SI juga boleh disebabkan oleh trauma atau genetik. Tetapi kebiasaannya disebabkan oleh kelemahan otot yang berpunca dari jenis sakit belakang kronik yang lain.

Apabila pesakit tidak mendapatkan diagnosis yang tepat dan rawatan yang sepatutnya, sakit mereka akan jadi semakin teruk. Ini akan menyebabkan kelemahan otot yang berterusan dan semakin sakit.


Manfaat Makanan Organik, Kandungan Yang Kurang Racun & Banyak Nutrien?

Apabila mahu makan makanan sihat
, anda mungkin ambil buah-buahan, sayur-sayuran, biji-bijian namun agak kurang fikir tentang manfaat makanan organik. Persoalannya, apa benar jika ia sihat?

Untuk mendapatkan lebih banyak informasi tentang Pemakanan Sihat, anda boleh klik
di sini
.

Apa definisi sebenar di sebalik ‘organik’?

Istilah organik merujuk kepada
 kaedah produk petanian ditanam dan diproses.

Walaupun peraturannya berbeza antara negara, di AS, tanaman organik mestik ditanam tanpa penggunaan racun sintetik,
bioengineered genes
 (GMOs), baja berasas petroleum dan baja berasaskan enapcemar kumbahan.

Ternakan organik untuk
daging, telur dan produk tenusu
 mesti mempunyai akses ke luar dan diberikan makanan organik.

Mereka mungkin tidak diberikan antibiotik, hormon pertumbuhan atau produk sampingan haiwan.

Manfaat makanan organik

Penyokong mengatakan manfaat makanan organik lebih selamat, mungkin lebih berkhasiat, dan selalunya lebih baik
daripada makanan bukan organik
.

Mereka juga mengatakan pengeluaran organik lebih baik untuk alam sekitar dan haiwan. Maka, semakin ramai pembeli mula kelihatan lebih yakin.

Walaupun
makanan organik biasanya lebih mahal
, kadang kala lebih banyak, jualannya pula akan semakin meningkat.

Terdapat sekurang-kurangnya 2 hujahan yang baik untuk makan organik iaitu kurang racun dan lebih nutrien.

Kurang kandungan racun

Racun perosak boleh diserap ke dalam buah-buahan dan sayur-sayuran, dan meninggalkan sisa jejak.

Kumpulan Kerja Alam Sekitar (EWG), mengetepikan keputusan hampir 51,000 ujian USDA dan FDA untuk racun makhluk perosak pada 44 hasil pengeluaran popular dan mengenal pasti
jenis buah-buahan dan sayur-sayuran
 yang kemungkinan besar mempunyai jumlah pengesanan yang lebih tinggi.

Kebanyakan orang tidak
mempunyai masalah untuk memakan
 hasil yang konvensional tetapi jika anda merasa kuat tentang sisa-sisa racun makhluk perosak, senarai EWG di bawah ini akan membantu anda membeli-belah.

Lebih kandungan nutrien

Bagi nutrien, pada tahun 2007 kajian terbitan Universiti Newcastle, United Kingdom melaporkan bahawa hasil organik meningkat sehingga 40 peratus
lebih tinggi daripada beberapa nutrien
 (termasuk vitamin C, zink dan besi) daripada konvensionalnya yang lain.

Selain itu, satu kajian pada tahun 2003 dalam
Journal of Agricultural and Food Chemistry
 mendapati bahawa buah beri organik dan jagung mengandungi 58 peratus lebih polyphenol, antioksidan yang
membantu mencegah penyakit kardiovaskular
, dan sehingga 52 peratus lebih tinggi kandungan vitamin C daripada yang ditanam secara konvensional.

Penyelidikan terkini oleh pengetua utama kajian itu, Dr Alyson Mitchell, profesor sains makanan dan teknologi di Universiti California, Davis, menunjuk satu mekanisme yang berpotensi untuk menjelaskan mengapa teknik organik kadangkala menghasilkan hasil unggul.

Konklusinya, anda mungkin perlu tahu banyak
contoh makanan organik
 bermula hari ini juga. Jangan tunggu lagi!


Asbestosis

Definisi

Apa itu Asbestosis?

Asbestosis adalah penyakit yang meninggalkan kesan ke atas paru-paru akibat menyedut asbestos semasa bernafas. Asbestos adalah nama kumpulan fiber semulajadi yang dahulunya digunakan dalam pelbagai produk perindustrian kerana ketahanan terhadap pembakaran dan sebagai penebatan. Pendedahan kepada asbestos dan perkembangan asbestosis mengambil masa kira-kira 20-30 tahun.

Kebarangkalian mendapat penyakit, biasanya setelah pendedahan selama beberapa tahun, meningkat dengan pendedahan kepada asbestos yang lebih lama dan lebih mendalam. Penyakit berkaitan asbestos tidak boleh dijangkiti, tetapi boleh dicegah dengan mengelakkan pendedahan kepada asbestos.

Asbestos boleh menyebabkan penyakit paru-paru dan pleura (lapisan tisu yang meliputi paru-paru), termasuk plak pleura, efusi pleura, dan perkembangan kanser lapisan paru-paru (mesotelioma malignan). Ia juga boleh meningkatkan risiko kanser paru-paru.

Apakah kebarangkalian Asbestosis?

Kebanyakan orang yang menghidapi asbestosis mendapat penyakit ini semasa bekerja sebelum kerajaan persekutuan mula mengawal penggunaan asbestos dan produk asbestos pada tahun 1970-an. Pada hari ini, pengendalian asbestos dikawal ketat. Memperoleh asbestosis adalah sangat tidak mungkin jika anda mengikuti prosedur keselamatan majikan anda.

Simptom-simptom

Apakah simptom-simptom Asbestosis?

Sesak nafas adalah simptom yang paling biasa kerana paru-paru yang kecil dan tegang yang telah terjejas disebabkan menyedut fiber asbestos. Batuk kronik dan pengeluaran kahak (lendir) juga biasa merupakan perkara biasa.

Plak pleura (bahagian lapisan paru-paru yang menebal) umumnya tidak menyebabkan gejala tetapi mungkin berkaitan dengan risiko yang lebih besar untuk menghidap kanser lapisan paru-paru (mesotelioma). Efusi pleura adalah cecair yang terkumpul di ruang antara paru-paru dan dinding dada. Efusi yang lebih kecil mungkin tidak menyebabkan sebarang gejala, efusi yang lebih besar boleh menyebabkan sesak nafas.

Gejala mesotelioma malignan termasuk sakit dada, kehilangan berat badan dan sesak nafas.

Mungkin terdapat tanda-tanda gejala yang tidak disenaraikan di atas. Jika anda mempunyai sebarang kebimbangan mengenai gejala, sila berjumpa dengan doktor atau ahli farmasi anda.

Bila saya harus berjumpa doktor?

Jika anda mempunyai sejarah pendedahan kepada asbestos dan anda mengalami sesak nafas yang semakin bertambah, berbincanglah dengan doktor tentang kemungkinan asbestosis.

Punca

Apakah Punca Asbestosis?

Pendedahan yang paling kerap berlaku di tempat kerja. Pekerja berisiko tinggi termasuk mereka yang melombong, mengilang, atau mengangkut asbestos. Orang lain yang berisiko adalah mereka yang terlibat dalam bidang pembaikan kereta dan pekerja pembinaan yang memasang, membaiki atau mengoyakkan produk yang dibuat dengan asbestos; orang (pelukis, tukang kayu) yang bekerja berhampiran tempat asbestos digunakan; dan mereka yang tinggal berhampiran kilang-kilang atau lombong asbestos.

Apa yang boleh mencetuskan atau memburukkan lagi keadaan kesihatan ini?

Berada berhampiran orang yang mempunyai jangkitan pernafasan.

Berada dekat dengan bahan perengsa paru-paru seperti asap dan udara yang sangat sejuk atau lembap

Merokok

Faktor-faktor Risiko

Apakah yang meningkatkan risiko saya kepada Asbestosis?

Orang yang bekerja dalam pelombongan, pengilangan, pemasangan atau pembuangan produk-produk asbestos sebelum 1970an berisiko untuk menghidapi asbestosis. Contohnya termasuklah :

Pelombong asbestos

Mekanik pesawat dan auto

Pekerja pembinaan bangunan

Pekerja yang membuang penebat asbestos di sekeliling paip wap di bangunan-bangunan lama

Juruelektrik

Pekerja limbungan kapal

Pengendali dandang

Pekerja landasan kereta api

Secara umum, adalah selamat untuk berada di sekitar bahan-bahan yang dibuat dengan asbestos selagi fiber asbestos terkandung (tertutup) dan tidak tersebar. Ini menghalang fiber tersebut daripada masuk ke dalam udara.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Asbestosis didiagnosis?

Doktor membuat diagnosis berasaskan gejala (sesak nafas, batuk kronik) serta pendedahan kepada asbestos, dan penemuan pemeriksaan paru-paru dan sinar-x dada.

Bagaimana pesakit Asbestosis dirawat?

Rawatan adalah terhad. Tiada yang boleh menterbalikkan atau mencegah luka pada paru-paru. Sesetengah orang yang mengalami penyakit progresif yang teruk mungkin mendapat manfaat daripada pemindahan paru-paru. Oksigen mungkin dipreskripsikan untuk memperbaiki masalah sesak nafas dan stamina. Alat sedut untuk membantu pernafasan juga boleh dipreskripsikan. Pendedahan asbestos lebih lanjut harus dielakkan, kerana pendedahan yang lebih banyak nampaknya meningkatkan risiko untuk penyakit tambahan. Jumlah pendedahan tahap rendah yang selamat adalah tidak jelas.

Tiada rawatan diperlukan untuk plak pleura, kecuali untuk susulan. Prognosis untuk mesotelioma adalah sangat terhad kerana tidak ada rawatan yang berkesan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Asbestosis?

Elakkan pendedahan kepada asbestos di masa akan datang

Ikuti semua prosedur yang disyorkan, seperti memakai topeng perlindungan, semasa terlibat dalam pekerjaan yang melibatkan asbestos.

Dapatkan suntikan tahunan untuk selesama dan pneumonia pneumokokus.

Pastikan jantung anda sihat dengan bersenam.

Makan makanan yang sihat.

Hubungi doktor anda jika anda mengalami batuk, kahak berwarna kuning atau hijau, lebih kerap sesak nafas, demam, atau menggigil.

Hubungi doktor anda jika anda mengalami kesakitan dada, pembengkakan buku lali yang baru, penurunan berat badan, darah dalam kahak atau kulit, hujung jari, atau bibir yang gelap.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Lelaki Playboy Nampak Bergaya? Golongan Ini Berisiko Alami Masalah Mental!

Seksisme adalah satu bentuk diskriminasi atau prejudis terhadap jantina tertentu, dan ia sering dikaitkan terutamanya dengan jantina perempuan berbanding lelaki.

Asal usul terbitnya istilah ini tidak begitu jelas, namun ia mungkin mula digunakan secara meluas pada tahun 1960-an ketika gelombang kedua kebangkitan feminisme.

Seksisme merupakan satu bentuk kepercayaan bahawa satu jantina adalah lebih baik dan berharga berbanding dengan yang lain.

Pada asalnya, konsep ini digunakan bagi mengehadkan tingkah laku lelaki dan wanita di antara satu sama lain.

Fokus utama adalah wanita dan perempuan yang sering ditindas dan dinafikan hak mereka terhadap sesuatu.

Namun, idea berkenaan dengannya telah dikembangkan pada awal abad ke-21 setelah golongan homoseksual, transgender dan sebagainya diiktiraf.

Kewujudan individu seksis bukan sahaja boleh mempengaruhi tanggapan orang lain terhadap diri mereka sendiri.

Kajian sains menunjukkan, mereka yang seksis lebih cenderung untuk mengalami masalah psikologikal.

Baca artikel ini untuk mengetahuinya dengan lebih lanjut.

Maskuliniti toksik dan kaitannya dengan masalah psikologi

Apabila
berbicara mengenai maskuliniti toksik
, kita boleh menggunakan kotak sebagai analogi.

Lelaki yang percaya kepada konsep maskulin seringkali memaksa diri mereka untuk mendiami kotak yang sempit dan tidak fleksibel walhal dunia yang luas terbentang di luar kotak tersebut.

Mereka tidak boleh menunjukkan emosi mereka di luar dan segalanya perlu diselesaikan di dalam kotak yang didiaminya.

Beberapa kepercayaan boleh dikaitkan dengan sikap maskuliniti toksik. Antaranya adalah:

Jangan kongsi kesakitan dengan orang lain.

Lelaki tidak boleh kalah kepada sesiapa.

Jangan menunjukkan sebarang emosi selain daripada marah.

Jangan bergantung kepada sesiapa.

Jangan buat sesuatu yang dianggap lemah.

Jangan mengeluh atau merengek.

Lelaki yang cuba untuk keluar daripada kotak maskulin dianggap sebagai lemah dan kedudukannya dalam carta kelelakian berada di tangga terbawah.

Jika anda tidak boleh menyesuaikan diri di dalam kotak tersebut,
anda berisiko untuk dibuli
, tidak dihormati atau lebih cenderung untuk melakukan keganasan.

Oleh sebab itulah, lelaki lebih cenderung untuk menjadi seksis dan wanita kebiasaannya menjadi mangsa dalam keadaan tersebut.

Kepercayaan berkenaan dengan konsep maskulin menyebabkan lelaki lebih berisiko untuk mengalami masalah mental.

Ia berikutan mereka kurang gemar atau memilih untuk mendapatkan bantuan psikologi berkenaan dengan masalah yang dialami.

Lelaki
playboy
 lebih mudah untuk mendapat penyakit mental

Jika anda pernah menonton sebarang drama yang memaparkan babak lelaki
playboy,
 pasti anda kagum dengan gaya hidup yang dimiliki oleh mereka.

Hakikatnya, kajian sains menunjukkan mereka berisiko untuk mendapat masalah psikologi.

Sikap tersebut merupakan salah satu bentuk seksisme dan ketidakadilan sosial terhadap jantina wanita atau perempuan.

Perlu diingatkan bahawa perkara ini tidak spesifik kepada lelaki semata-mata. Wanita yang ‘playgirl’ juga seksis dan mereka mudah untuk mendapat masalah psikologi seperti lelaki.

Pada tahun 2017, Universiti Bloomington telah menerbitkan kajian yang melihat kepada sifat maskulin dan kesannya terhadap kesihatan mental.

Ada 11 norma kelelakian yang telah dikaji. Antaranya adalah:

Keperluan untuk menang.

Keperluan untuk mengawal emosi.

Pengambilan risiko.

Keganasan.

Dominan.

Sifat
playboy
.

Kebergantungan terhadap diri sendiri.

Tahap pekerjaan.

Rasa lebih hebat daripada wanita.

Penerimaan konsep homoseksualiti.

Sifat mementingkan status.

Dapatan akan memberi fokus kepada 3 aspek kesihatan iaitu kesihatan mental negatif (kemurungan dan sebagainya), kesihatan mental positif (berpuas hati dengan hidup) dan kecenderungan untuk mendapatkan bantuan profesional.

Walaupun secara keseluruhannya, mereka yang terlalu berpegang kepada mana-mana norma kelelakian boleh dikaitkan dengan masalah pada kesihatan mental, kajian tersebut menunjukkan ia lebih teruk pada 3 norma berikut:

Kebergantungan terhadap diri sendiri.

Sifat
playboy
.

Rasa lebih hebat daripada wanita.

Jika dilihat dalam konteks sosial, kedua-dua sifat
playboy
 dan rasa lebih hebat daripada wanita merupakan atitud yang sering dikaitkan dengan masalah seksisme.

Apa yang lebih teruk lagi adalah bukan sahaja
mereka yang seksis berisiko mendapat masalah mental
, mereka juga tidak suka mendapatkan rawatan memandangkan ia bercanggah dengan sifat ‘kelelakian’ mereka.

Konklusi

Seksisme bukan sahaja merupakan satu atitud buruk terhadap jantina perempuan atau lelaki yang boleh memberi impak terhadap individu di sekeliling, ia juga boleh mempengaruhi tahap kesihatan mental kendiri.

Mungkin ada yang berpendapat bahawa atitud lelaki
playboy
 nampak bergaya, namun hakikatnya ia boleh menyebabkan konflik diri dan mempengaruhi kualiti hidup individu tersebut.

Jika anda mempunyai sebarang simptom berkaitan dengan masalah kesihatan mental,
jangan teragak-agak untuk mendapatkan bantuan profesional
.


Apa Beza Suntikan MMR, MR Dan Measles?

Terdapat beberapa jenis vaksin untuk kanak-kanak di bawah Program Imunisasi Kebangsaan (NIP) seperti suntikan MMR, Measles dan juga MR. Tetapi apakah manfaat vaksin anak ini?

Ikuti penjelasan lanjut dalam perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Vaksin Measles

Jenis suntikan vaksin campak

Sebelum anda mengetahui apakah jenis-jenis
penyakit campak
, beguk dan rubella (campak Jerman) yang boleh menjangkiti si kecil, ayuh kita fahami terlebih dahulu mengenai vaksin-vaksin ini, okay?

Melalui NIP di Malaysia, 1 dos suntikan vaksin campak atau
measles
 akan diberikan kepada si manja yang berada di Sabah sahaja ketika mereka
berusia 6 bulan
.

Kesan sampingan suntikan imunisasi campak

Kesan sampingan paling biasa adalah pada bahagian suntikan diberikan, ini termasuk:

Bengkak

Kemerahan

Benjolan kecil

Gejala ini biasanya akan hilang dalam tempoh beberapa hari dan tiada apa yang perlu anda lakukan. Anak juga mungkin akan
mengalami demam.

Suntikan MMR

Jenis suntikan MMR

Selain itu, NIP juga menjadualkan 2 dos suntikan MMR –
measles, mumps & rubella
, yang akan diberikan kepada si manja ketika mereka berusia 9 bulan dan setahun.

Ia melindungi bayi daripada 3 penyakit serius iaitu campak, beguk dan rubella (campak Jerman) – keadaan berjangkit ini boleh merebak dengan mudah kepada individu tidak divaksin.

2 dos jenis suntikan MMR dapat memberikan perlindungan terbaik melawan ketiga-tiga penyakit ini yang berisiko mengembangkan isu kesihatan serius termasuklah meningitis,
kehilangan pendengaran
 dan
masalah ketika kehamilan.

Kesan sampingan suntikan MMR

Vaksin MMR sangat selamat. Kebanyakan kesan sampingan adalah ringan dan tidak bertahan lama.

Sesetengah
kanak-kanak mungkin akan menangis
 dan meragam sejurus selepas suntikan MMR. Ia adalah keadaan normal dan mereka biasanya akan lebih baik selepas
mendapat pelukan
.

Oleh sebab terdapat 3 vaksin berasingan dalam 1 suntikan, kesan sampingan berbeza boleh berlaku pada masa berbeza.

Kesan sampingan vaksin campak

Sekitar 7-11 hari selepas suntikan, ada kanak-kanak yang mengalami campak ringan. Gejalanya seperti:

Ruam

Suhu badan tinggi

Hilang selera makan

Berada dalam keadaan tidak sihat untuk 2-3 hari

Gejala ini tidak berjangkit atau menular kepada kanak-kanak yang tidak divaksinasi.

Kesan sampingan j
enis suntikan beguk

Selepas 3-4 minggu selepas suntikan, 1 daripada 50
kanak-kanak mengalami beguk
 ringan, seperti kelenjar bengkak di pipi, leher atau bawah rahang yang berlangsung sehingga 2 hari.

Gejala ini tidak akan menjangkiti kepada individu lain.

Kesan sampingan vaksin rubella

Sekitar 1-3 minggu selepas suntikan, ada yang mungkin
mengalami sendi menyakitkan
, kebas atau bengkak selama 3 hari.

Baca juga:

https://wp.hellodoktor.com/keibubapaan/kesihatan-anak/vaksin/suntikan-vaksin-untuk-bayi/

Kesan sampingan suntikan MMR yang jarang berlaku

#Tompok seperti lebam kesan vaksin anak

Dalam kes jarang berlaku, anak mungkin mendapat ruam kecil seperti bintik lebam selepas 2 minggu mendapat suntikan MMR.

Keadaan ini dikenali sebagai
idiopathic thrombocytopenic purpura
 (ITP) dan biasanya akan pulih dengan sendiri. Namun sebaiknya, lakukan pemeriksaan doktor.

#Sawan kesan vaksin anak

Ada kemungkinan kecil untuk anak
mengalami sawan
 selepas 6-11 hari vaksin. Ia disebabkan oleh suhu badan tinggi sebagai tindak balas kepada virus vaksin campak.

Ia membimbangkan tetapi amat jarang berlaku – anggaran 1 dalam setiap 1,000 dos suntikan yang diberikan.

Suntikan vaksin MR

Jenis suntikan vaksin MR

Manakala gabungan vaksin MR –
measles
&
 rubella
, merupakan vaksin yang memberikan perlindungan terhadap campak dan rubella ini.

Menerusi NIP di Malaysia, suntikan ini diberikan sebagai dos tambahan atau
booster
sehingga tahun 2022 bagi kanak-kanak berusia 7 tahun.

Kesan sampingan biasa jenis suntikan vaksin MR

Reaksi pada kawasan suntikan – sensasi terbakar, menyengat, bengkak dan gatal-gatal

Sakit tekak

Batuk

Hidung berair

Sakit kepala

Pening

Demam

Ruam

Loya

Muntah

Hilang selera makan

Cirit-birit

Rasa tidak sihat

Sakit sendi

Fungsi vaksin

Berikut Hello Doktor akan terangkan mengenai penyakit yang boleh dicegah melalui jenis suntikan MMR, vaksin campak, dan MR ini.

Vaksin anak #Campak

Campak adalah penyakit sangat berjangkit disebabkan virus yang merebak melalui udara semasa individu dijangkiti batuk atau bersin.

Virus yang tersebar itu boleh kekal di udara selama 2 jam selepas individu dijangkiti berada di persekitaran tersebut.

Ini bermakna risiko mendapat jangkitan masih ada walaupun hanya berada di ruang sekitar individu dijangkiti berada.

Ia sangat menular sehinggakan jika anda menghidapnya, kira-kira 90% individu rapat dengan anda juga akan dijangkiti jika tidak dilindungi.

Campak biasanya bermula dengan demam, kemudian
menyebabkan batuk
, hidung berair dan mata merah.

Selepas itu bintik-bintik merah kecil akan muncul – bermula di kepala dan merebak ke seluruh badan.

Antara komplikasi yang boleh terjadi adalah
jangkitan telinga
, cirit-birit, radang paru-paru, kerosakan otak dan kematian.

Jenis suntikan vaksin #Beguk

Merupakan penyakit berjangkit disebabkan virus.

Beguk biasanya bermula dengan demam, sakit kepala, sakit otot, keletihan dan hilang selera makan. Kemudian kebanyakan individu akan mengalami pembengkakan kelenjar air liur.

Ini menyebabkan pipi dan rahang membengkak.

Bagi kebanyakan individu, masalah beguk yang dialami adalah ringan. Tetapi ia juga boleh menyebabkan masalah serius berpanjangan seperti:

Orkitis – bengkak testis pada lelaki

Ooforitis – bengkak ovari atau mastitis – bengkak payudara bagi wanita

Ensefalitis – bengkak otak

Meningitis –  bengkak tisu yang menutupi otak dan saraf tunjang

Kehilangan pendengaran – kekal atau sementara

Dalam kes sangat jarang berlaku, beguk boleh mengakibatkan kematian.

Vaksin anak #Rubella (campak Jerman)

Rubella atau disebut campak Jerman, adalah penyakit disebabkan virus.

Jika seorang wanita hamil mendapat rubella, keguguran boleh berlaku atau bayi yang dilahirkan mendapat
kecacatan kelahiran
 serius.

Bagi kanak-kanak pula, rubella biasanya menyebabkan gejala yang berlangsung 2-3 hari, seperti:

Ruam yang bermula pada wajah dan merebak ke seluruh badan

Demam kurang daripada 38°C

Sebelum ruam muncul, kanak-kanak lebih tua dan individu dewasa mungkin akan mengalami:

Bengkak kelenjar

Batuk, hidung berair, kemerahan atau bengkak pada bahagian putih mata

Sakit sendi

Kebanyakan individu yang mendapat rubella tidak mengalami gejala.

Dalam kes jarang berlaku, rubella boleh menyebabkan komplikasi serius termasuklah jangkitan otak dan masalah pendarahan.

Atas sebab-sebab yang dikongsikan di atas, setiap bayi dan anak kecil disyorkan menerima suntikan vaksin seperti yang disarankan.

Sekiranya terdapat sebarang pertanyaan mengenai keperluan suntikan vaksin anak, berjumpalah dengan doktor untuk lebih kepastian.


Anak Sudah Masuk Ke Alam Persekolahan, Ini Apa Yang Ibu Bapa Harus Tumpukan

Bercakap mengenai perkembangan kanak-kanak di sekolah, apakah perkara penting yang perlu ibu bapa fokuskan selain daripada tumbesaran fizikal mereka?

Sememangnya apabila anak sudah mula melangkah ke alam persekolahan, mereka lebih gemar berdikari, bukan?

Namun itu tidak bermakna anda sudah boleh melepas tangan.

Kerana pada hakikatnya, mereka masih memerlukan
kasih sayang, perhatian dan keizinan anda.

Dalam masa yang sama, aspek tingkah laku antara perkara penting yang perlu dititik beratkan kerana ia akan berkembang menjadi tabiat dan personaliti diri saat dewasa nanti.

Untuk mendapatkan lebih banyak info tentang Budak Tadika, sila dapatkannya
di sini.

Memahami kanak-kanak sekolah

Secara amnya, perkembangan kanak-kanak pada usia 6 hingga 12 tahun melibatkan kemampuan fizikal, emosi dan mental.

Anda pasti menyedari perbezaan antara si kecil berusia 5 tahun dengan anak yang mencapai usia 12 tahun.

Apabila anak semakin meningkat usia,
daripada prasekolah ke remaja
, tubuh dan fikiran mereka mengalami perkembangan luar biasa.

Bukan sekadar itu, anda juga akan melihat perubahan tingkah laku pada diri anak.

Disebabkan itu, fasa ini adalah penting untuk ibu bapa
memfokuskan lebih kepada tingkah laku.

Jika tidak, kesannya mungkin akan berterusan hingga ke dewasa.

Galakkan tingkah laku positif pada kanak-kanak di sekolah

Kanak-kanak akan cepat belajar bagaimana untuk menjaga sikap dan tingkah laku sekiranya mendapat bimbingan positif dan konsisten daripada ibu bapa mereka.

Ini bermaksud anda perlu memberikan perhatian kepada anak sama ada ketika mereka berkelakuan baik atau sebaliknya.

Jangan hanya menunggu saat mereka melakukan kesalahan bagi memberi denda atau hukuman dengan tujuan untuk mengajar mereka.

Berikut adalah beberapa petua praktikal untuk menerapkan pendekatan positif pada anak.

Berlaku jujur kepada kanak-kanak sekolah

Jujur dengan anak mengenai tingkah laku mereka yang boleh menjejaskan anda.

Sebaiknya gunakan ayat yang membolehkan anak melihat sesuatu daripada perspektif anda.

Sebagai contoh, “Mama kecewa tengok barang mainan bersepah walaupun baru dikemas tadi”.

Menjadi pendengar yang baik

Apabila anak meluahkan sesuatu,
jadilah pendengar yang baik.

Berikan tindak balas seperti anggukkan kepala semasa anak bercakap dan ulangi apa yang dirasai mereka.

Contohnya, “Mesti Husna sedih sebab mainan ini rosak.”

Ia secara tidak langsung membuatkan mereka rasa dihormati dan membantu mengurangkan rasa marah.

Menepati janji

Apabila setiap janji ditunaikan sebaiknya, anak akan belajar mempercayai dan menghormati anda.

Sebagai kanak-kanak di sekolah yang boleh berfikir, mereka mengetahui bahawa anda tidak akan mengecewakannya ketika menjanjikan sesuatu.

Secara tak langsung mereka akan belajar untuk tidak berubah fikiran atau tingkah laku apabila sudah menjelaskan kesannya.

Sebagai contoh, jika berjanji akan membawa anak bermain di taman jika mereka mengemas permainan, pastikan anda bersedia untuk menepatinya.

Bagaimana pula dengan sikap kanak-kanak di sekolah yang mungkin boleh
mendatangkan kerisauan pada ibu bapa?

Tingkah laku yang membimbangkan

Tingkah laku yang membimbangkan

Berikut antara kebimbangan ibu bapa berkaitan tingkah laku anak yang biasa dialami:

Kanak-kanak di sekolah yang pemalu

Rasa malu adalah perkara biasa pada bayi dan kanak-kanak dan tidak ada salahnya dengan sikap tersebut.

Sebagai contoh, anak mungkin akan berselindung di sebalik ibu bapanya apabila berjumpa dengan individu yang tidak dikenali.

Setiap anak adalah berbeza dan yang mungkin lebih pemalu berbanding rakan sebaya lain.

Ia hanyalah sebahagian daripada perangai dan cara unik mereka untuk berinteraksi dengan dunia sekeliling.

Apabila rasa malu menjadi satu isu

Walaupun rasa malu itu bukanlah kesalahan, tetapi ia akan menjadi bebanan sekiranya anak tertekan atau sukar menjalani kehidupan harian.

Sebagai contoh, rasa malu itu adalah masalah apabila:

Anak tidak dapat pergi ke sesuatu tempat kerana terlalu malu

Anak menunjukkan simptom kegelisahan apabila berada dalam situasi sosial

Anak menyatakan kesunyian tetapi tidak tahu cara untuk bermain dengan kanak-kanak sekolah lain

Anak berasa sukar untuk menjawab atau bertanyakan soalan di dalam kelas

Ada sesetengah kanak-kanak yang mempunyai sifat malu ini akan mengembangkan
simptom kegelisahan.

Sekiranya, tingkah laku anak itu tampak sukar untuk diubah, anda disarankan untuk
melakukan perbincangan dengan pakar pediatrik.

Tabiat kanak-kanak di sekolah

Tabiat adalah tingkah laku kebiasaan yang dilakukan berulang kali tanpa berfikir.

Kebiasaan ini sering kali melibatkan sentuhan atau bermain dengan bahagian muka mahupun tubuh.

Antara tabiat biasa bagi kanak-kanak di sekolah adalah:

Menghisap ibu jari

Menggigit kuku

Melilit atau menarik rambut

Mengorek hidung atau luka

Mengunyah pakaian atau pensel

Mengetap gigi

Kebanyakan tabiat ini akan hilang dengan sendirinya.

Namun, jika kebiasaan anak ini menghalang aktiviti harian atau memalukan, bahkan berbahaya, maka anda perlu mengambil tindakan.

Pembohongan

Anak mula berbohong setelah mencecah seawal usia 3 tahun. Ini berlaku apabila anak menyedari yang anda tidak dapat membaca fikiran mereka.

Meningkat usia 4-6 tahun, anak akan lebih kerap menipu. Pada usia ini, mereka lebih pandai berbohong dan memanipulasi ekspresi wajah serta suara.

Bagi kanak-kanak di sekolah pula, mereka pastinya lebih mahir untuk berbohong.

Pada usia remaja pula, anak mula melakukan pembohongan sunat (
white lies
) kerana tidak mahu menyakiti perasaan individu lain.

Sebagai ibu bapa, apabila anak semakin dewasa, anda perlu menggalakkan
anak untuk bercakap
 benar setiap masa.

Sentiasa tekankan tentang kepentingan kejujuran dalam keluarga dan bantu anak memahami kesan yang boleh terjadi sekiranya mereka berbohong.

Mendisiplinkan kanak-kanak di sekolah

Disiplin membantu anak belajar bagaimana untuk menjaga tingkah laku.

Ia akan dapat diterapkan dengan sebaiknya jika anda mempunyai ikatan yang baik dan mesra dengan anak.

Disiplin bukan hanya semata-mata hukuman.

Hakikatnya, ia adalah sesuatu yang positif dan membantu membimbing anak ke arah:

Mengetahui tingkah laku yang sesuai sama ada di rumah sendiri atau di sekolah

Menguruskan tingkah laku dan mengembangkan kemahiran penting seperti keupayaan untuk bersosial dengan individu sekeliling

Belajar memahami, mengurus dan meluahkan perasaan mereka

Disiplin yang tidak cukup dalam sebuah keluarga boleh mengakibatkan anak berasa tidak selamat dan ibu bapa sukar untuk mengawal.

Manakala, disiplin yang terlalu kuat tanpa pujian dan ganjaran yang sewajarnya, mungkin hanya akan menyebabkan anak berasa takut.

Akhirnya, ia akan memberi kesan pada harga diri anak serta meningkatkan simptom kegelisahan di kemudian hari.

Cara untuk mendisplinkan anak yang terbaik adalah tegas tetapi adil.

Ini bermakna anda menetapkan had dan kesan untuk setiap tingkah laku yang dilakukan anak.

Dalam masa yang sama menggalakkan sifat positif dengan pujian, penghargaan serta strategi lain.


Punca Berlakunya Sindrom Kematian Bayi Mengejut

Apakah yang dimaksudkan dengan sindrom kematian bayi mengejut?

Sindrom kematian bayi mengejut atau
sudden infant death syndrome
 (SIDS) adalah kondisi kematian bayi yang tidak diketahui puncanya ketika bayi tersebut berumur kurang daripada setahun. Sindrom ini kerap dan banyak meragut nyawa bayi ketika mereka sedang tidur di tempat tidur mereka.

Walaupun masih tidak dapat dipastikan punca utama sindrom ini berlaku, para pengkaji telah menemui sindrom ini sebenarnya mempunyai hubungan dengan kondisi otak bayi yang tidak normal. Ini kemudiannya akan menyebabkan bayi mengalami kesukaran untuk bernafas atau
arousal
 ketika tidur.

Pelbagai punca berlakunya sindrom kematian bayi mengejut

Berikut merupakan pecahan utama faktor-faktor yang menyumbang kepada kenaikan risiko berlakunya sindrom ini:

Faktor fizikal

Kondisi otak yang tidak normal: Ini akan merupakan penyebab utama otak bayi tidak dapat berkembang sepenuhnya lalu mengakibatkannya tidak mampu mengawal pernafasan dan
arousal
 ketika sedang tidur. Faktor ini merupakan antara punca utama berlakunya sindrom ini. Ibu bapa serta doktor juga malangnya tidak mampu untuk berbuat apa-apa untuk menyelamatkan bayi tersebut jika faktor ini terjadi kepada bayi.

Kelahiran bayi kurang berat badan: Bayi pramatang atau kelahiran berganda juga merupakan antara punca utama berlakunya SIDS. Ini turut menyebabkan bayi yang kurang berat badan untuk mengawal proses automatik iaitu pernafasan dan degupan jantung. Disebabkan ini, bayi tersebut malangnya akan meninggal dunia akibat SIDS.

Infeksi pernafasan: Kebanyakan bayi yang meninggal akibat SIDS mungkin sebenarnya mengalami selesema ketika saat kematian. Masalah pernafasan mungkin didalangi oleh infeksi pernafasan seperti selesema. Bayi yang mengalami kondisi ini juga berisiko tinggi terhadap serangan sindrom ini.

Faktor persekitaran tempat tidur

Tidur mengiring atau meniarap: Bayi yang tidur dalam keadaan seperti ini akan mengalami kesukaran untuk bernafas berbanding bayi yang tidur menelentang.

Tidur pada permukaan yang lembut: Anda tidak seharusnya membiarkan anak anda tidur dalam keadaan muka mereka tertelungkup pada tempat tidur atau diselimuti oleh kain pada bahagian kepalanya. Ini sangat berisiko menghalang aliran udara lantas menyebabkan sesak nafas.

Tidur bersama ibu bapa: Sekiranya bayi tidur di tempat yang sama dengan ibu bapa, risiko berlakunya sindrom ini akan meningkat kerana terdapat banyak risiko yang mungkin menyebabkan pernafasan mereka dihalang atau terhenti.

Faktor risiko

Terdapat beberapa faktor yang mampu meningkatkan risiko bayi diserang sindrom kematian bayi mengejut, iaitu:

Jantina: Bayi lelaki lebih berisiko diserang SIDS.

Usia: Bayi yang berumur dua atau tiga bulan berisiko meninggal akibat SIDS.

Bangsa: Walaupun para pengkaji masih tidak mampu untuk menjelaskan faktor risiko ini, mereka juga hampir pasti bahawa bangsa India Amerika, Alaska serta Afrika lebih berisiko menghidapi SIDS.

Sejarah keluarga: Sekiranya ada adik-beradik, sepupu dan lain-lain yang kematian anak akibat SIDS, anda mungkin juga akan mengalaminya.

Perokok pasif: Bayi yang terpaksa tinggal bersama perokok berisiko tinggi menghidap SIDS.

Faktor kehamilan: Semasa tempoh kehamilan, sekiranya ibu yang hamil itu berumur kurang 20 tahun, merokok, menggunakan dadah, minum alkohol serta tidak cukup penjagaan pranatal, mereka lebih berisiko kehilangan bayi mereka akibat serangan SIDS.

Hello Health Group
 tidak menyediakan nasihat perubatan, diagnosis, atau rawatan.


Interaksi Kodein dan Alkohol

Kodein ialah sebahagian dari keluarga ubat tahan sakit opioid/narkotik. Ia sering digunakan untuk merawat sakit ringan ke sederhana. Walau bagaimanapun, sila ketahui bahawa kodein boleh menyebabkan ketagihan jika diambil dalam dos yang tinggi.

Interaksi kodein dan alkohol

Jika anda menggunakan kodein, jangan ambil alkohol kerana kombinasi dua perkara ini boleh meningkatkan kesan sampingan pada sistem saraf anda seperti mengantuk, pening lalat, hilang fokus, susah memberikan perhatian serta pemikiran dan pertimbangan yang terganggu. Dalam kes yang lebih parah, mencampurkan alkohol dan kodein boleh menyebabkan tekanan darah rendah, masalah pernafasan, pengsan, koma atau bahkan maut.

Disebabkan kodein boleh menyebabkan ketagihan, sila berbincang dengan doktor tentang cara mengambilnya. Pengambilan lebih dari dos yang disyorkan boleh menghalang anda dari berfikir secara logik. Selepas mengambil ubat tersebut, adalah lebih baik untuk anda elakkan dari aktiviti yang memerlukan fokus mental seperti memandu atau mengendalikan mesin besar sehingga anda tahu bagaimana ubat tersebut mengesani anda.

Jika anda sedang menggunakan ubat atau suplemen lain, sila maklumkan pada doktor untuk mengelakkan tindak balas ubat. Jangan berhenti atau mula menggunakan apa-apa ubat sebelum berbincang dengan doktor.

Tanda-tanda dan simptom-simptom alkohol berinteraksi dengan kodein

Terdapat beberapa tanda interkasi antara alkohol dan kodein. Mereka kebiasaannya mengalami:

Percakapan tidak jelas

Penglihatan kabur

Lambat memberikan respon

Kemampuan berifkir dan koordinasi berkurang

Degupan jantung perlahan

Nadi menjadi lemah

Sawan

Masalah membuang air kencing

Halusinasi

Pening lalat

Apa lagi?

Di samping merawat rasa sakit, kodein dalam dos yang rendah juga digunakan untuk merawat batuk. Kesan yang paling dibimbangkan adalah ketagihan. Bagi sesetengah pengguna, ia boleh mengambil masa beberapa minggu untuk jadi ketagih manakala sebahagain yang lain memerlukan masa yang lebih.

Jika anda mengalami mana-mana keadaan berikut, anda harus memaklumkan kepada doktor untuk menentukan adalah anda perlu mengambil kodein atau tidak:

Penyakit hati

Asma, COPD, apnea tidur atau masalah pernafasan lain

Tulang belakang tidak normal sehingga mengganggu pernafasan

Penyakit buah pinggang

Sejarah kecederaan kepala atau tumor otak

Tekanan darah rendah

Saluran penghadaman tersumbat (perut atau usus)

Gangguan pundi hempedu atau pankreas

Tiroid kurang aktif

Penyakit Addison atau gangguan kelenjar adrenal yang lain

Prostat membesar, masalah membuang air kencing

Penyakit mental

Sejarah ketagihan alkohol atau dadah

Kodein boleh berinteraksi dengan ubat yang digunakan untuk merawat depresi, pemnyakit mental penyakit Parkinson, migrain, jangkitan serius atau ubat yang digunakan untuk mencegah mual dan muntah. Jika anda mengambil ubat-ubatan ini, sila maklumkan pada doktor.

Kodein diuraikan oleh hati dan dibawa oleh darah ke bahagian badan anda yang lain. Kesan sampingan kodein yang mengancam nyawa ialah pernafasan perlahan dan bahkan mati. Oleh sebab itu, jangan sesekali memberikan kodein kepada kanak-kanak. Jika anda sedang menyusukan bayi, elakkan kodein kerana ia boleh mengalir ke dalam susu ibu dan membahayakan anak anda.

Hello Health Group
 tidak menyediakan nasihat perubatan, diagnosis dan rawatan.


Gegendang Telinga Pecah/Bocor

Definisi

Apa itu Gegendang Telinga Pecah/Bocor?

Gegendang telinga pecah adalah kebocoran pada membran nipis yang memisahkan antara telinga luar dan telinga dalam anda. Membran itu, yang dikenali sebagai membran timpani, diperbuat daripada sejenis tisu yang menyerupai kulit.

Gegendang telinga memainkan dua fungsi penting di telinga anda. Ia mengesan gelombang bunyi yang bergetar dan menukarkan getaran ke dalam impuls saraf yang menyampaikan bunyi ke otak anda. Ia juga melindungi telinga tengah daripada bakteria, air dan objek asing. Biasanya, telinga tengah adalah steril. Tetapi apabila gegendang telinga itu berlubang, bakteria boleh masuk ke telinga tengah dan menyebabkan jangkitan yang dikenali sebagai
otitis media
.

Apakah kebarangkalian Gegendang Telinga Pecah/Bocor?

Gegendang telinga pecah boleh menjejaskan pesakit pada mana-mana lapisan umur. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Gegendang Telinga Pecah/Bocor?

Tanda-tanda dan simptom yang umum bagi gendang telinga yang berlubang termasuklah:

Kesakitan telinga yang mungkin hilang dengan cepat.

Lelehan yang jernih, bernanah atau berdarah dari telinga anda.

Hilang pendengaran.

Bunyi deringan di telinga anda (
tinnitus
).

Rasa berputar (vertigo).

Mual atau muntah yang boleh menyebabkan vertigo.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Gegendang Telinga Pecah/Bocor?

Adalah dibuktikan bahawa terdapat banyak punca bagi gegendang telinga yang berlubang, dan sebab-sebab berikut adalah dianggap sebagai yang paling lazim iaitu:

Jangkitan telinga tengah (otitis media). Jangkitan pada telinga tengah sering menyebabkan pengumpulan cecair di telinga tengah anda. Tekanan dari cecair yang berkumpul ini boleh menyebabkan gegendang telinga pecah.

Barotrauma. Barotrauma adalah tekanan yang berlaku pada gegendang telinga anda apabila tekanan udara di telinga tengah dan tekanan udara di persekitaran tidak seimbang. Sekiranya tekanan itu semakin teruk, gegendang telinga anda boleh pecah. Barotrauma selalunya disebabkan oleh perubahan tekanan udara yang berkaitan dengan pengangkutan udara.

Fenomena lain yang boleh menyebabkan perubahan mendadak dalam tekanan – dan mungkin gegendang telinga berlubang – termasuklah menyelam skuba dan trauma fizikal ke telinga, contohnya seperti kesan beg udara kereta.

Suara atau letupan yang kuat (trauma akustik). Bunyi atau letupan yang kuat, seperti dari letupan atau tembakan – pada dasarnya gelombang bunyi yang kuat – dapat membocorkan gegendang telinga anda.

Objek asing di telinga anda. Objek-objek kecil seperti putik kapas atau jepit rambut, boleh menusuk atau merobek gegendang telinga.

Trauma kepala yang teruk. Kecederaan yang teruk, seperti keretakan tulang tengkorak, boleh menyebabkan struktur telinga tengah dan dalam anda terkehel atau rosak, termasuklah gegendang telinga anda.

Faktor-faktor Risiko

Apakah yang meningkatkan risiko saya kepada Gegendang Telinga Pecah/Bocor?

Kanak-kanak berisiko tinggi untuk mengalami gegendang telinga berlubang. Kadang-kadang mereka boleh membocorkan gegendang telinga mereka sendiri dengan meletakkan benda seperti kayu atau mainan kecil di dalam telinga mereka.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gegendang Telinga Pecah/Bocor didiagnosis?

Sekiranya anda mengalami simptom atau tanda-tanda gegendang telinga yang berlubang, doktor akan melakukan pemeriksaan otoskopi. Otoskop adalah instrumen dengan cahaya yang digunakan untuk melihat ke dalam lubang telinga. Dalam kebanyakan kes, jika ada lubang atau kebocoran di gegendang telinga, doktor akan dapat melihatnya.

Kadang-kadang ada tahi telinga atau lelehan yang terlalu banyak yang menyukarkan bagi doktor untuk melihat gegendang telinga dengan jelas. Jika ini berlaku, doktor boleh membersihkan saluran lubang telinga atau memberikan ubat titis telinga untuk anda gunakan bagi membantu membersihkannya terlebih dahulu.

Kadangkala doktor akan menggunakan bebola getah yang dilekatkan pada hujung luar otoskop untuk meniupkan udara ke dalam telinga. Sekiranya gegendang telinga itu tidak pecah, ia akan bergetar apabila udara mencecahnya. Jika sebaliknya pula, menandakan gegendang telinga anda telah pecah.

Selain itu, doktor juga boleh menguji pendengaran anda untuk menentukan sejauh mana gegendang telinga berlubang telah mempengaruhi pendengaran anda; mereka boleh menggunakan garpu tala (
tuning fork
) untuk mengujinya.

Doktor juga boleh mengarahkan ujian audiologi dilaksanakan, yang menggunakan beberapa siri nada bunyi untuk anda dengar dengan fon kepala, bagi menentukan tahap pendengaran anda. Kebanyakan kehilangan pendengaran yang disebabkan oleh gegendang telinga berlubang adalah sementara. Pendengaran biasa lazimnya akan muncul semula selepas gegendang telinga sembuh.

Bagaimana pesakit Gegendang Telinga Pecah/Bocor dirawat?

Gegendang telinga berlubang tidak selalunya perlu dirawat kerana ia biasanya sembuh sendiri dalam masa beberapa minggu atau bulan, dengan syarat telinga anda kekal kering dan tidak ada jangkitan. Sekiranya anda mengalami kesakitan atau ketidakselesaan, anda boleh mengambil ubat penahan sakit belian kaunter, seperti paracetamol atau ibuprofen. Adalah penting untuk diketahui bahawa jangan sekali-kali memberikan aspirin kepada kanak-kanak di bawah usia 16 tahun.

Meletakkan flanel (tuala) panas ke atas telinga yang terjejas mungkin juga membantu melegakan kesakitan. Tambahan pula, doktor anda mungkin akan memberikan antibiotik jika gegendang telinga berlubang disebabkan oleh jangkitan atau jika terdapat risiko jangkitan berlaku ketika gegendang telinga anda sedang sembuh.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gegendang Telinga Pecah/Bocor?

Anda boleh mengurangkan risiko terhadap jangkitan daripada gegendang telinga berlubang dengan memastikan telinga anda sentiasa kering sehingga ia sembuh.

Perlu diingati supaya jangan berenang, dan anda perlu menutup telinga anda dengan baik apabila mandi.

Lindungi telinga anda daripada kerosakan yang tidak perlu dengan memakai penutup atau penyumbat telinga di tempat kerja atau semasa aktiviti rekreasi jika terdapat bunyi persekitaran yang kuat.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


AWAS, 3 Penyakit Kelamin Yang Kerap Berlaku Di Malaysia TAPI Ramai Tak Sedar!

Penyakit atau masalah kelamin merujuk kepada penyakit yang lazimnya terjadi hasil daripada jangkitan yang diperolehi melalui hubungan seks bersama dengan orang yang telah dijangkiti.

Khususnya hubungan seks yang tidak membabitkan
penggunaan alat perlindungan (seperti kondom)
 dan juga langkah berjaga-jaga yang lain.

Baca lebih lanjut tentang Kesihatan Seksual
di sini.

Terdapat lebih daripada 30 jenis penyakit atau masalah kelamin yang telah dikenal pasti disebabkan oleh pelbagai jenis agen seperti bakteria, virus dan juga parasit. Antaranya adalah:

Chlamydia trachomatis

Neisseria gonorrhoeae

Treponema pallidum

Haemophilus ducreyi

Klebsiella granulomatis:

Virus HIV (
Human Immunodeficiency virus
)

Virus Hepatitis C

Virus Hepatitis B

Virus Herpes Simplex

Virus HPV (
Human Papillomavirus
)

Trichomonas vaginalis

Sarcoptes scabiei

Statistik dan epidemiologi berkaitan penyakit kelamin/ masalah kelamin

Terdapat lebih

600 juta kes penyakit masalah kelamin
 di seluruh dunia manakala insiden kes baru adalah sekitar 20 juta kes setiap tahun.

Di Amerika, kos yang terpaksa dikeluarkan untuk merawat penyakit masalah kelamin pada tahun 2010 adalah sebanyak USD 16 bilion.

Menurut Pertubuhan Kesihatan Dunia (WHO), dianggarkan lebih satu juta jangkitan penyakit kelamin berlaku setiap hari di seluruh dunia.

Tambahan lagi, dianggarkan setiap tahun, terdapat lebih kurang 357 juta jangkitan baru yang membabitkan 1 daripada 4 penyakit kelamin berikut (Chlamydia, Gonorrhoea,
Sifilis
 dan Trichomoniasis).

Bagi penyakit kelamin yang membabitkan virus pula, dianggarkan lebih 500 juta manusia di seluruh dunia kini sedang menghidap jangkitan virus Herpes Simplex, manakala lebih 290 juta wanita di seluruh dunia dianggarkan menghidap jangkitan virus HPV (Human Papilloma Virus).

Majoriti daripada jangkitan kelamin ini tidak mempunyai simptom atau hanya menzahirkan simptom yang tidak jelas, menyebabkan kebanyakan kes tidak berjaya dikenal pasti pada peringkat awal.

Apa yang lebih merisaukan adalah sesetengah daripada penyakit kelamin ini, seperti sifilis dan jangkitan virus Herpes Simplex, meningkatkan risiko seseorang itu untuk menghidap jangkitan kelamin lain yang lebih bahaya seperti
jangkitan HIV.

Di Malaysia, amalan seks yang tidak selamat menyumbang kepada 80% daripada kes keseluruhan.

Kes HIV pertama yang dilaporkan di Malaysia adalah pada tahun 1986 dan sejak itu, terdapat lebih 100,000 kes HIV di seluruh Malaysia dan lebih 16,000 kematian telah dicatatkan pada Disember 2013.

Dalam negara kita, epidemik HIV kebanyakannya tertumpu dalam komuniti lelaki homoseksual, transgender, pekerja seks dan juga mereka yang berkongsi jarum.

Majoriti kes baru HIV berlaku dalam golongan berusia 20 hingga 29 tahun, dan hubungan kelamin merupakan kaedah penyebaran yang paling tinggi (74%) berbanding berkongsi jarum suntikan (22%).

Berikut membincangkan 3 penyakit kelamin yang paling kerap berlaku di Malaysia.

Masalah kelamin – Chlamydia

Chlamydia adalah sejenis penyakit jangkitan kelamin disebabkan oleh bakteria Chlamydia trachomatis. Anda terdedah kepada risiko untuk mendapat jangkitan ini jika melakukan
hubungan seks tanpa perlindungan
 (sama ada melalui faraj, dubur, atau oral) dengan orang yang telah dijangkiti, baik lelaki mahupun perempuan.

Ini kerana bakteria bergram negatif ini hanya mampu membiak di dalam sel-sel manusia. Justeru, sentuhan fizikal antara organ yang mempunyai membran mukosa (bahagian mulut, faraj, uretra dan dubur) perlu berlaku untuk jangkitan mengambil tempat.

Tambahan lagi, bakteria ini juga merupakan punca buta yang boleh berjangkit dan penyakit jangkitan kelamin bawaan bakteria yang paling lazim.

Simptom dan tanda Chlamydia

Lazimnya, mereka yang sudah dijangkiti Chlamydia tidak mempunyai sebarang simptom atau merasa diri mereka sakit. Justeru, mereka berupaya untuk menjangkiti orang lain kerana menyangkakan diri mereka bersih.

Tanda-tanda hanya muncul selepas tempoh satu atau dua minggu selepas pendedahan.

Perlu diingati, simptom jangkitan Chlamydia sama dengan tanda jangkitan Gonorrhea.

 Memandangkan Chlamydia tidak hanya berlaku di bahagian masalah kelamin dan sistem urinari (sistem genitourinari) sahaja, terdapat simptom-simptom lain yang berkaitan dengan lokasi dan sistem yang dijangkiti.

HIV/AIDS (Human Immunodeficiency Virus/Acquired Immunodeficiency State)

Human immunodeficiency virus
 (HIV) adalah sejenis retrovirus yang menjangkiti sel-sel imun dalam badan manusia, sehingga membawa kepada Acquired Immunodeficiency Syndrome (AIDS).

AIDS adalah keadaan di mana sistem imun seseorang berterusan untuk gagal dan tidak lagi berupaya untuk melindungi seseorang itu sehinggakan jangkitan oportunistik dan juga barah boleh berlaku.

Menurut Pertubuhan Kesihatan Dunia (WHO) 35 juta nyawa telah diragut oleh virus durjana ini. Pada penghujung tahun 2017, dilaporkan bahawa lebih 36.9 juta penduduk bumi hidup dengan HIV dan sekitar 1.8 juta pesakit baru dicatatkan setiap tahun di seluruh dunia.

Benua Afrika kekal sebagai benua yang menerima beban penyakit ini yang paling tinggi, dengan 25.7 juta penghidap HIV adalah daripada benua ini, dan sekitar 2/3 daripada kes baru tahunan di seluruh dunia, berasal dari benua Afrika.

Di Malaysia, kes jangkitan HIV yang mula dilaporkan adalah pada tahun 1985. Sejak daripada itu, 16,000 kematian akibat HIV telah dicatatkan sehingga penghujung tahun 2013 dan lebih 100,000 rakyat Malaysia telah dilaporkan menghidap jangkitan ini dalam tempoh yang sama.

 Menurut Majlis AIDS Malaysia, 3,397 kes HIV baru telah dilaporkan pada tahun 2016, dengan majoritinya berlaku dalam kalangan lelaki (sebanyak 2,984 kes) berbanding wanita (sebanyak 413 kes).

Trend notifikasi menunjukkan bahawa terdapat penurunan kes HIV baru yang dilaporkan sejak ia memuncak pada tahun 2002 (dengan 28.4 kes setiap 100,000 penduduk) kepada 11 kes baru setiap 100,000 penduduk pada tahun 2016.

Ketuat kelamin (Jangkitan HPV)

Masalah kelamin seperti ketuat merujuk kepada pertumbuhan tisu-tisu kulit berkeratin di sekitar bahagian kemaluan.

Untuk lelaki, ia boleh tumbuh di mana-mana bahagian kulit sepanjang zakar dan juga pada skrotum, manakala untuk wanita, ia mampu tumbuh di sekitar bahagian labia dan kelentit.

Rupa bentuk ketuat dan masalah kelamin ini lazimnya dicirikan sebagai mirip bentuk dan struktur sayur
cauliflower
 dan ia rasa lembut atau sedikit pejal apabila disentuh (bergantung kepada ketumpatan keratin).

Keadaan ini berpunca daripada jangkitan spesis tertentu virus HPV (Human Papilloma virus). Terdapat lebih daripada 170 jenis virus HPV yang telah dikenal pasti. Daripada jumlah tersebut, terdapat lebih daripada 40 jenis virus HPV yang ditularkan melalui
aktiviti seks.

 Tambahan lagi, terdapat kaitan yang kuat antara spesis-spesis virus HPV tertentu dengan keadaan kesihatan yang khusus.

Sebagai contoh, virus HPV jenis 6 dan virus HPV jenis 11 jarang membawa kepada penyakit
barah pangkal rahim (kanser serviks)
 namun kedua-dua virus HPV ini bertanggungjawab dalam 90% kes ketuat kelamin.


Tip Mengubah Tabiat Buruk dengan Berjaya

Menukar tabiat tidak selalunya mudah. Walaupun sesetengah orang kelihatan mampu melakukan perubahan dengan hanya menetapkan fikirannya, kebanyakan orang berjuang, gagal, dan cuba lagi, kadang-kadang melalui banyak kitaran sebelum berjaya – pepatah populat mengatakan “Anda tidak boleh mengajar anjing tua dengan helah baru”. Tetapi dengan ketabahan dan sedikit bantuan, anda, sebenarnya, boleh mengajar kedua-dua anjing tua dan muda dengan helah baru.

Membuat tabiat lama sukar atau tidak menyenangkan

Salah satu faktor yang memastikan kita terkunci dalam tabiat buruk adalah ia mungkin lebih mudah dan lebih bermanfaat daripada tabiat yang baik. Anda mahu mengubah keseimbangan itu. Sebagai contoh, jika anda ingin berhenti bermain permainan video dan mendapatkan lebih banyak tidur, cuba alihkan komputer atau peralatan permainan keluar dari bilik tidur anda. Begitu juga, orang-orang yang mahu meninggalkan makanan ringan yang tidak sihat atau snek harus mengharamkannya daripada rumah.

Menuliskannya

Terdapat suatu komitmen di atas kertas untuk membuatkannya lebih nyata. Para penyelidik telah mendapati bahawa hanya menulis matlamat dan menyimpannya berguna untuk dilihat setiap hari (atau seberapa banyak kali yang hari yang anda perlukan) boleh membantu anda kekal di landasan yang betul. Jadi tulis janji anda kepada diri sendiri dan baca terlebih dahulu sebelum waktu makan dan sebelum tidur. Itu adalah satu preskripsi yang tidak mempunyai kesan sampingan dan mungkin membantu.

Pastikan ia mudah

Perubahan tabiat tidak begitu rumit. Walaupun tip di bawah akan kelihatan banyak, ada yang hanya beberapa perkara yang anda perlu tahu. Segala-galanya hanya membantu menjadi realiti.

Membuat perubahan tabiat yang memberi ganjaran

Sama seperti anda membuat tabiat lama anda yang tidak menyenangkan, cuba untuk membuat tabiat baru anda lebih mudah untuk dilakukan dan lebih menarik. Sebagai contoh, jika mendapat tidur yang cukup adalah isunya, jadikan bilik tidur anda lebih selesa dan santai. Jika pemakanan sihat kebimbangan anda, cari cara untuk membuat makanan ringan yang lebih berkhasiat dan lazat.

Lakukan hanya satu tabiat pada satu masa

Sangat penting. Perubahan tabiat adalah sukar, walaupun dengan hanya satu kebiasaan. Jika anda melakukan lebih daripada satu tabiat pada satu masa, anda menetapkan diri untuk kegagalan. Pastikan ia mudah, membenarkan diri anda memberi tumpuan, dan memberi diri anda peluang terbaik untuk berjaya. Ini adalah mengapa resolusi tahun baru sering gagal – orang cuba untuk menangani lebih daripada satu perubahan pada satu masa.

B
uat perancangan

Semasa anda menulis, tulis juga perancangan anda. Ini akan memastikan anda benar-benar bersedia. Rancangan ini hendaklah termasuk sebab-sebab anda (motivasi) untuk berubah, halangan, pencetus, rakan sokongan, dan cara-cara lain yang anda akan menjadikannya satu kejayaan.

Dapatkan sokongan

Ia sering membantu untuk bersama dengan orang lain yang cuba untuk mengubah tabiat yang sama. Ini boleh memberi anda sokongan emosi apabila kali mendapat kesukaran dan juga tip dan idea untuk mencapai kejayaan.

Jadikan diri anda sebagai rakan

Ada sebab program pemulihan banyak termasuk mesyuarat kumpulan dan penaja individu atau terapi. Bertanggungjawab kepada orang lain adalah insentif yang kuat untuk terus menjaganya. Oleh kedua-duanya memberi dan menerima sokongan, anda pastikan matlamat dalam fokus. Bekerja dengan penaja individu atau kaunselor boleh membantu anda berurusan dengan asas tabiat buruk anda dan mencari positiviti, cara yang lebih sihat untuk menjaga diri anda. Bertanggungjawab kepada rakan (sendiri atau maya) membantu anda hanya kekal di landasan yang betul.

Menangani masalah yang sebenar

Kadang-kadang berurusan adalah agak mudah. Jika snek makanan ringan pada petang adalah pampasan untuk tidak makan makan tengah hari, ia adalah jelas bahawa fungsi makan yang ada di mesin layan diri adalah untuk memuaskan kelaparan. “Tabiat” anda memberitahu anda bahawa anda benar-benar perlu berhenti dan mengambil 15 minit untuk makan tengah hari. Tetapi jika masa anda pada permainan video adalah cara anda untuk meninggalkan pergaduhan dengan pasangan anda,
ia mungkin menyakitkan untuk menghadapi bagaimana ketidaksesuaian hubungan anda sebenarnya menjadi.

Percaya pada diri sendiri

Orang yang percaya kepada keupayaan mereka untuk melaksanakan perubahan yang berkekalan dan merasa cukup cekap untuk menjalankan pelbagai langkah yang terlibat, sama ada beralih kepada diet yang lebih sihat atau belajar untuk menggunakan kondom untuk seks lebih selamat, lebih cenderung berjaya dalam mengubah tabiat. Salah satu cara untuk mengukuhkan kepercayaan pada diri sendiri adalah untuk mengambil perhatian terhadap kejayaan kecil dalam perjalanan ke matlamat yang besar.

Berikan diri anda masa yang cukup

Kebijaksanaan konvensional mengambil masa 28 hari untuk bebas daripada tabiat buruk. Malangnya, tanggapan itu sekadar salah. Tabiat buruk sukar untuk dihapuskan kerana ia ‘Habits’. Ingat: otak anda telah meletakkan tabiat buruk anda dalam kategori “automatik”. Apabila di sana, ia sukar untuk mengubahnya.

Mengambil langkah-langkah bayi

Pecahkan proses perubahan ke dalam langkah – dan perhatikan kejayaan anda pada setiap peringkat. Ini akan membina kepercayaan dalam keupayaan anda untuk berjaya. Langkah yang anda ambil boleh termasuk: komitmen untuk melakukan perubahan, pendidikan mengenai perubahan yang anda ingin, persediaan untuk perubahan, amalan, dan pengulangan.

Kurangkan kekurangan diri

Tabiat adalah sukar untuk diubah kerana ia tabiat. Ada sebab mengapa ia sukar untuk ditinggalkan. Kita sangat memerlukan kebanyakan tabiat yang kita ada. Kita melalui sebahagian besar daripada hari dengan tabiat yang baik, rutin dan aktiviti. Jika kita tidak berbuat demikian, semua yang kita lakukan setiap hari akan menjadi sesuatu yang membelenggu kita.

Mengenal pasti punca asas

Semua tabiat mempunyai fungsi. Tabiat memberus gigi setiap pagi menghalang lawatan ke doktor gigi. Tabiat memeriksa e-mel di tempat kerja membantu anda mengatur hari anda. Tabiat buruk adalah tidak berbeza. Ia juga mempunyai fungsi.


Panduan Untuk Bakal Bapa, Ini 5 Cara Basuh Dan Tanam Uri Dengan Betul

Cara pengurusan uri bayi adalah bergantung kepada agama anutan ibu bapanya. Dalam Islam, uri bayi yang dilahirkan haruslah ditanam. Tetapi adakah anda tahu cara basuh uri yang betul serta kaedah menanamnya?

Buat mereka yang baharu bergelar ibu ayah, tahniah kami ucapkan! Dalam artikel Hello Doktor ini ada cara cuci uri yang boleh anda jadikan panduan.

Untuk mendapatkan lebih banyak info tentang Kehamilan, sila dapatkannya
di sini.

Cara basuh uri: Fahami hukumnya

Sebenarnya tiada dalil nas atau hadis yang jelas mengenai cara cuci uri atau menguruskannya. Cuma setiap anggota tubuh apabila terpisah sunat dibersihkan dan ditanam dengan baik.

Tetapi adakah benar cara pengurusan uri dan lokasi penanamannya akan mempengaruhi
perangai dan sikap si kecil
 saat dewasa nanti?

Kepercayaan itu adalah salah sama sekali. Ini kerana sikap anak tidak langsung mempunyai kaitan dengan cara, tempat atau pun kaedah pengurusan uri tersebut. Hakikatnya ia bergantung 100% kepada cara didikan anda
sebagai ibu bapa
 mereka.

Jadi menanam uri bayi adalah sunat. Ia perlu dicuci dengan baik dan ditanam dalam tanah supaya ia tidak dimakan oleh haiwan.

Apa itu uri?

Sebelum anda mengetahui cara basuh uri, jom kita fahami secara ringkas mengenainya atau dalam istilah perubatan, disebut sebagai plasenta.

Plasenta adalah organ sementara yang menghubungkan bayi dengan rahim
semasa kehamilan
. Plasenta berkembang sejurus selepas persenyawaan berlaku dan melekat di dinding rahim.

Kandungan plasenta adalah saluran darah yang terkandung dalam struktur yang dikenali sebagai ‘vili’. Salur darah bersambung dengan aliran darah bayi melalui tali pusat.

Bayi disambungkan dengan plasenta melalui
tali pusat
. Kedua-duanya – uri dan tali pusat – bertindak sebagai talian hayat
bayi dalam kandungan
 anda.

Kepanjangan plasenta dianggarkan kira-kira 10 inci panjang dengan ketebalan 1 inci pada bahagian tengahnya. Ia boleh mencapai berat sekitar 0.5 kg pada saat
bayi dilahirkan
.

Bagi wanita yang
melalui proses kelahiran secara normal
 (faraj), plasenta akan keluar sejurus selepas
bayi selamat dilahirkan
 – semasa tempoh kelahiran yang dikenali sebagai
tahap ketiga bersalin
.

Untuk ibu yang
melahirkan secara caesarean
, doktor akan mengeluarkan plasenta daripada rahim semasa prosedur kelahiran.

Antara fungsi plasenta termasuklah:

Membekalkan bayi dengan oksigen dan nutrien

Mengeluarkan sisa berbahaya dan karbon dioksida daripada bayi

Menghasilkan hormon yang membantu bayi membesar

Membawa imuniti ibu kepada bayi

Membantu
melindungi bayi

Baca juga:

Cara basuh uri bayi: Bahan yang diperlukan

Tujuan utama membasuh uri ini adalah untuk menghilangkan baunya sebelum ditanam. Ini kerana jika ia tidak dibasuh, darah yang berada bersama uri berkemungkinan besar akan menarik perhatian haiwan. Kesannya tempat uri ditanam mungkin akan dikorek haiwan.

Terdapat bahan dan perkakasan yang perlu anda sediakan sebelum memulakan proses mencuci, iaitu:

Uri.

Garam kasar
.

Asam jawa.

Kain putih.

Sekiranya uri kelihatan agak membusuk, anda boleh menggunakan bahan tambahan seperti limau purut bagi membantu menghilangkan bauan tersebut.

Cara cuci uri mudah untuk panduan bapa

Sudah bersedia untuk mengetahui cara membasuh uri? Jangan
nervous
, ia sebenarnya proses yang mudah. Cuma bagi mereka yang
mengalami fobia
 darah atau hemophobia, mungkin akan timbul sedikit kesukaran.

Biasanya pihak hospital akan memberikan plasenta yang telah dibungkus bersama kertas kalis air berwarna hijau.

1. Pastikan semua bahan dan perkakasan yang diperlukan sudah tersedia. Ini bagi memudahkan proses membasuh plasenta ini dan mengelakkan si bapa kelam kabut.

2. Untuk memulakan proses mencuci ini, mulakanlah dengan bacaan Bismillah. Amnya, ada 2 cara basuh uri yang boleh anda pilih.

Anda boleh membasuhnya di bawah aliran air paip. Kemudian, basuh uri dan darah yang melekat padanya dengan garam,
asam jawa
 dan limau (jika perlu) sehinggalah uri tidak lagi berlumuran darah.

Pastikan kertas kalis air tersebut turut dibasuh jika ada kesan darah, ya?

Cara lain pula adalah dengan meletakkan uri di dalam bekas atau besen berisi air garam. Dikatakan air rendaman garam ini dapat membantu memudahkan proses membersihkan
darah beku
.

3. Jika memilih menggunakan aliran
air paip
, anda boleh
skip
 langkah ini.

Bagi mereka yang memilih menggunakan air rendaman garam, pada langkah seterusnya anda perlu membuang air tersebut. Kemudian dibasuh semula dengan air bersih.

Gosokkan dan urut perlahan-lahan bagi mengeluarkan semua sisa darah yang berada pada plasenta, termasuklah pada tali uri. Jangan lupa untuk menggunakan asam jawa bagi membantu menghilangkan bau hanyir darah.

Kemudian, bilas dengan air. Kertas kalis air berwarna hijau juga perlu dibasuh jika terdapat kesan darah.

4. Setelah melakukan cara basuh uri di atas, bungkus
plasenta bayi
 anda dengan kemas menggunakan kain putih.

5. Langkah seterusnya adalah proses menanam uri. Disarankan untuk anda memilih tanah yang lembut bagi memudahkan proses mencangkul lubang.

Kedalaman lubang sekurang-kurangnya 0.5 meter, lebih dalam adalah lebih baik. Ini dapat mengelakkan
binatang liar
 daripada dapat menghidu bau plasenta.

Masukkan bungkusan uri yang diikat kemas ke dalam lubang dengan bacaan Bismillah. Timbuskan dan ratakan permukaan tanah.

Bagi mengelakkan kemungkinan lubang dikorek binatang liar, tindihkan tempat plasenta ditanam dengan batu besar. Selesai.

Mudah bukan cara basuh uri ini? Selamat mencuba.


Kanser Tekak: Merokok ialah Penyebab Utama

Biasanya, merokok akan dikaitkan dengan kanser paru-paru tetapi sebenarnya
kanser tekak
 juga boleh berlaku disebabkan oleh amalan merokok. Malah, ia merupakan punca utama kanser tekak. Sebelum asap rokok sampai ke paru-paru, ia perlu melalui tekak (faring, laring) terlebih dahulu yang menghubungkan antara mulut, hidung dan trakea, sehingga ke paru-paru.

Asap rokok tersebut menyebabkan iritasi pada lapisan tekak. Dalam tempoh yang panjang, sel yang melapisi tekak boleh mengalami mutasi sehingga berubah menjadi sel kanser yang berkembang biak di luar kawalan. Siapa sangka, kenikmatan yang dirasai daripada amalan merokok itu mungkin berakhir dengan bisu (kotak suara dibuang) atau terpaksa makan menggunakan tiub dari luar.

Alkohol dan jangkitan HPV juga meningkatkan risiko kanser tekak

Selain merokok yang merupakan faktor paling besar, pengambilan alkohol dan jangkitan virus
human papilloma virus (HPV)
merupakan faktor lain yang meningkatkan risiko kanser tekak.

Umum mengetahui bahawa minuman alkohol lebih membawa banyak keburukan berbanding manfaat. Malah, terdapat
kajian yang dimuatkan dalam
Lancet medical journal

menemui bahawa tiada kadar minuman alkohol yang sihat. Ditambah dengan potensi masalah sosial yang boleh berlaku seperti kemalangan jalan raya, gangguan seksual, dan bunuh, kawalan terhadap minuman ini perlu diambil berat oleh pihak bertanggungjawab.

HPV ialah virus yang tersebar melalui hubungan seksual. Seks oral boleh membuatkan virus masuk ke tekak dan menyebabkan jangkitan yang meningkatkan risiko kanser.

Jika seseorang mempunyai lebih daripada satu faktor (contohnya merokok dan mengambil minuman alkohol), risiko akan menjadi lebih tinggi.

Selain itu, ada juga faktor lain yang tidak boleh diubah iaitu jantina lelaki (4 kali ganda lebih berisiko berbanding wanita), umur melebihi 65 tahun, dan kaum tertentu.

Adakah kanser tekak boleh dicegah?

Mencegah kanser mungkin tidak dapat dilakukan 100% kerana punca kanser secara tepat masih tidak jelas. Apa yang boleh dilakukan ialah mengawal faktor yang dipercayai meningkatkan risiko kanser.

Berhenti merokok atau jangan mula merokok.

Berhenti mengambil minuman keras.

Lindungi diri daripada virus HPV melalui vaksin dan hubungan seksual yang selamat (elakkan hubungan seks dengan banyak pasangan).


5 Masalah Kesihatan Yang Sering Dialami Kaum Lelaki

Lelaki adalah makhluk yang tercipta untuk menjadi para pemimpin di muka bumi ini. Disebabkan itu, mereka adalah ketua rumah tangga dalam setiap keluarga. Namun mereka juga tak lari dari mengalami masalah lelaki sama seperti wanita.

Jom sama-sama kita ikuti artikel ini dengan lebih mendalam lagi untuk mengetahui pelbagai masalah kesihatan yang sering dialami oleh Kaum Adam!

Untuk mendapatkan lebih banyak info tentang Kesihatan Lelaki sila dapatkannya
di sini.

Masalah kesihatan lelaki yang selalu berlaku

Jika berbicara tentang masalah kesihatan wanita, sudah pasti
 isu berkaitan emosi tidak stabil
 akan diutarakan bukan? Bagaimana pula dengan lelaki? Apakah masalah kesihatan yang selalu berlaku kepada mereka?

Tenang, Hello Doktor ada jawapannya. Berikut adalah masalah kesihatan lelaki yang selalu berlaku:

#1. Perut buncit terutamanya selepas berkahwin

Kita semua pasti mempunyai rakan lelaki yang
dahulunya kurus sahaja namun berubah menjadi berisi selepas berkahwin
 bukan? Penulis juga ramai rakan yang sedemikian rupa.

Sebenarnya, perut yang buncit bukanlah disebabkan oleh perkahwinan. Namun, ia berkaitan dengan faktor usia. Semakin tua seseorang itu, semakin tinggi risiko mereka untuk menjadi lebih berisi.

Apa yang membimbangkan, ia sebenarnya turut hadir dengan risiko serangan jantung akibat terlalu banyak lemak visceral yang tersimpan di dalam organ dalaman. Jadi, sila kawal diet anda untuk mengurangkan risiko penyakit yang berkaitan dengan obesiti ini ya?

#2. Berpeluh berlebihan seperti terkena serangan panik

Tidak dinafikan, berpeluh adalah lumrah manusia yang normal dan wanita juga tidak terkecuali. Namun, anda perlu tahu bahawa
golongan lelaki sebenarnya berpeluh lebih daripada wanita
.

Jika diperhatikan, kaum Adam lebih banyak berpeluh pada bahagian ketiak, tapak tangan serta tapak kaki. Puncanya adalah disebabkan kondisi yang dikenali sebagai hyperhidrosis.

Adakah anda sebagai lelaki terganggu dengan kondisi ini sehingga tidak mampu melakukan apa-apa pekerjaan dengan tenang dan betul? Sila dapatkan rawatan dari doktor segera!

#3. Cenderung menjadi rabun atau buta warna

Jika anda adalah salah seorang lelaki yang mempunyai masalah ini, anda sebenarnya tidak mampu melihat warna dengan cara yang sama seperti individu normal yang lain.

Untuk pengetahuan anda, kondisi ini menjejaskan kira-kira 1 dalam 12 kalangan lelaki. Ini bermakna kira-kira 8% dari populasi
lelaki adalah cenderung rabun atau buta warna
. Jika hendak dibandingkan, hanya 1 dalam 200 orang wanita berisiko mengalami kondisi ini.

Ya, kondisi ini kebiasaannya berpunca daripada genetik. Namun, faktor luaran seperti kencing manis, sklerosis berbilang yang banyak dialami golongan lelaki membuat mereka lebih cenderung rabun atau buta warna.

Malangnya, tiada penawar untuk penyakit ini. Namun, telah wujud produk seperti kaca mata dan kanta lekap yang boleh membantu individu melihat warna seiring dengan teknologi kini.

#4. Lelaki lebih berisiko menjadi botak

Ini adalah masalah kesihatan yang paling banyak dialami oleh kaum Adam. Kasihan bukan?

Jika diperhatikan, golongan lelaki lebih berisiko menjadi botak berbanding wanita. Lebih dari separuh populasi lelaki mengalami masalah keguguran rambut pada usia 30 tahun ke atas.

Menurut kajian, hampir 70% lelaki akan mengalami masalah ini. Ia disebabkan oleh banyak faktor seperti kulit kepala berminyak, pemakanan, penggunaan syampu tidak tepat serta genetik.

Namun, jangan terlalu bimbang ya? Terdapat beberapa rawatan yang kalian boleh cuba seperti pengambilan ubatan atau penanaman rambut. Namun,
botak juga tidak membuat seseorang lelaki itu jatuh saham
!

#5. Badan berbau kurang menyenangkan

Badan berbau kurang menyenangkan berpunca dari bakteria yang gemar menduduki kawasan yang panas dan lembap. Disebabkan itu, lelaki yang secara semula jadinya kuat berpeluh lebih cenderung untuk mempunyai bau badan yang kurang menyenangkan.

Selain itu, ia juga disebabkan oleh faktor pemakanan, Ketahuilah bahawa pengambilan makanan yang berbau kuat seperti bawang adalah punca kepada masalah ini juga. Jadi, sebagai lelaki kalian perlu lebih kerap mandi, menggunakan deodoran serta mengenakan pakaian bersih setiap kali ingin keluar rumah.

Ada satu kondisi yang menyebabkan keadaan ini berlaku iaitu bromhidrosis. Ia berpunca dari bakteria yang gemar menduduki bahagian tertutup seperti ketiak dan celah kelangkang. Rawatan yang boleh dicuba adalah dengan pengambilan ubatan atau pembuangan kelenjar peluh.

Namun, janganlah masalah kesihatan lelaki ini dijadikan sebagai alasan untuk anda hilang keyakinan diri. Ketahuilah bahawa ia semua adalah normal dan kebanyakan kondisi ini boleh dirawat. Jadi, usah risau dan teruskan kehidupan sihat dan sejahtera sebagai seorang lelaki!

Hello Health Group tidak menyediakan nasihat perubatan, diagnosis atau rawatan.


Semakin Masak, Semakin Tinggi Vitamin! Ini 7 Khasiat Tembikai Merah Yang Anda Mungkin Tak Tahu!

Buah tembikai merupakan salah satu makanan yang menjadi kegemaran rakyat Malaysia, lebih-lebih lagi ketika cuaca panas. Namun, tahukah anda, apakah khasiat buah tembikai yang sedap dimakan pada waktu panas ini? Sebenarnya, ada banyak kebaikan buah tembikai yang mungkin anda tidak tahu.

Buah tembikai amat sesuai jika dimakan sebagai pencuci mulut. Ia bukan sahaja kaya dengan vitamin dan mineral, malah kandungan airnya yang tinggi (92%) juga membuatkan kita rasa lebih kenyang selepas memakannya.

Jika anda sukakan buah tembikai, ini beberapa fakta yang anda perlu tahu mengenai buah yang menjadi kegemaran orang ramai ini. Jom ambil tahu khasiat buah tembikai yang baik untuk kesihatan!

1.
Buah tembikai membantu anda kekal hidrat

Semua orang tahu, cara yang terbaik untuk
pastikan badan kekal hidrat
 adalah dengan minum air dengan mencukupi.

Namun, makan buah yang mengandungi banyak air juga mempunyai manfaat yang lebih kurang sama.

Salah satu khasiat buah tembikai yang ramai pandang remeh ialah kemampuannya untuk membuatkan kita kekal hidrat!

Malah, kombinasi air dan serat yang terkandung di dalam buah tembikai juga boleh membuatkan anda kekal kenyang dalam satu jangka masa yang lama walaupun ia mengandungi kalori yang sedikit.

2.
 B
antu melegakan otot yang sakit

Tahukah anda, buah tembikai boleh membantu melegakan otot yang sakit?

Menurut kajian yang dijalankan oleh
Journal of Agricultural Food and Chemistry
, minum jus tembikai selepas senaman dapat mengurangkan kadar degupan jantung dan sakit otot yang dialami oleh atlet.

Buah tembikai mengandungi sejenis asid amino yang dikenali dengan nama
 L-citrulline,
 yang akan ditukarkan oleh badan kepada
L-arginine,
 asid amino yang bantu mengendurkan salur darah dan memperbaiki peredaran darah.

3.

Buah tembikai bagus untuk kesihatan jantung

Sakit jantung merupakan antara punca utama kematian di seluruh dunia.

Faktor gaya hidup seperti
diet yang sihat
 dapat membantu menurunkan risiko sakit jantung dan strok dengan cara mengurangkan tekanan darah dan tahap kolesterol badan.

Untuk pengetahuan anda, antara khasiat buah tembikai ialah ia mengandungi sejenis antioksidan yang dikenali sebagai likopena (
lycopene)
.

Selain itu, ia juga mengandungi sitrulina (
citrulline
), sejenis asid amino yang boleh meningkatkan tahap nitrik oksida dalam badan.

Nitrik oksida yang terkandung di dalam buah tembikai ini dapat membantu
menurunkan tekanan darah
 dalam badan.

Malah, menurut kajian yang dijalankan oleh
Florida State University
 mendapati wanita yang
telah mengalami menopaus
 boleh meningkatkan kesihatan kardiovaskular setelah mengambil suplemen yang mengandungi sitrulina selama 6 minggu.

4. Ia tidak semanis yang anda sangka!

Mungkin ramai yang elakkan buah tembikai
kerana rasanya yang amat manis
. Namun, jika difikirkan kembali, hampir semua buah-buahan mengandungi gula yang banyak.

Tetapi, walaupun manis, buah-buahan ini juga mengandungi nutrien yang tinggi.

Sebagai contoh, buah tembikai mengandungi 45 kalori, 11 gram karbohidrat dan 9 gram gula.

Jika dibandingkan dengan ubi keledek yang mempunyai 175 kalori, 41 gram karbohidrat dan 16 gram gula, buah tembikai tidaklah semanis yang anda sangka!

Malah, buah tembikai sebenarnya mempunyai ¼ daripada jumlah karbohidrat dan ½ jumlah gula jika dibandingkan dengan ubi keledek.

5.
 Khasiat buah tembikai tiada tandingannya!

Tahukah anda, semakin masak buah tembikai, semakin banyaklah vitamin dan nutrien yang terkandung di dalamnya?

Malah, semua kebaikan buah tembikai seperti likopenia, beta karotena, vitamin C, vitamin A, serat dan antioksidan akan jadi bertambah banyak apabila buah tersebut semakin berusia. Wah, tak sangka banyak betul khasiat buah tembikai!

Selain itu, anda juga boleh rujuk kepada warna buah tembikai tersebut. Jika ia berwarna merah terang, lebih banyaklah vitamin dan nutrien yang terkandung di dalamnya.

Jadi, selepas ini pilihlah buah tembikai yang berwarna merah terang ya!

6. Bagus untuk rambut dan kulit

Siapa sangka, antara khasiat buah tembikai adalah pada rambut dan kulit kita! Dua vitamin di dalam buah tembikai iaitu vitamin A dan C amat penting untuk
kesihatan kulit dan rambut.

Vitamin A misalnya, amat penting untuk kulit yang sihat kerana ia membantu membuat sel kulit baru dan memperbaiki kulit yang rosak.

Tanpa vitamin A yang mencukupi, kulit akan nampak kering dan kusam.

Vitamin C pula membantu badan
membuat kolagen
, sejenis protein yang memastikan kulit dan rambut kekal sihat.

7.

Bantu melawan kanser

Buah tembikai merupakan sumber likopenia yang amat baik untuk
mencegah dan merawat kanser prostat
.

Walau bagaimanapun, saintis masih lagi mengkaji apakah kaitan antara antioksidan ini dan bagaimana ia boleh membantu melawan kanser.

Kesimpulan

Kini, setelah mengetahui khasiat tembikai, pasti anda ingin mengambilnya dengan lebih kerap bukan?

Buah tembikai bukan sahaja sedap dimakan begitu sahaja, anda juga boleh taburkan sedikit garam ke atasnya untuk rasa yang sedikit berbeza!

Malah, banyak kebaikan buah tembikai yang menjadikannya sebagai makanan sihat, sesuai untuk kesihatan kita.

Malah, kulit luarnya juga boleh dimakan dan mempunyai khasiat yang sama seperti buah tembikai sendiri. Tapi, jangan pula makan kulitnya yang berwarna hijau tu, jadi jangan lupa kupas dulu ya!